pythainlp/thai-wiki-dataset-v4 huggingface dataset:
โรงเรียนเตรียมอุดมศึกษา ภาคใต้

โรงเรียนเตรียมอุดมศึกษา ภาคใต้ เดิมชื่อโรงเรียนศรีวิชัย ประกาศจัดตั้งเมื่อ วันที่ 23 มีนาคม พ.ศ. 2538 โดยนายสัมพันธ์ ทองสมัคร รัฐมนตรีว่าการกระทรวงศึกษาธิการในสมัยนั้น เพื่อเตรียมนักเรียนมัธยมศึกษาตอนปลายในภาคใต้ เข้าศึกษาต่อในระดับอุดมศึกษาโดยเฉพาะ ปัจจุบันโรงเรียนเตรียมอุดมศึกษาภาคใต้ ตั้งอยู่ที่ หมู่ 6 ตำบลนาพรุ อำเภอพระพรหม จังหวัดนครศรีธรรมราช เปิดสอนในระดับมัธยมศึกษาตอนปลาย (ม.4-ม.6) สังกัดสำนักงานเขตพื้นที่การศึกษามัธยมศึกษา เขต 12 
ประวัติ.
โรงเรียนเตรียมอุดมศึกษาภาคใต้ เดิมชื่อ โรงเรียนศรีวิชัย ประกาศจัดตั้งเมื่อ วันที่ 23 มีนาคม พ.ศ. 2538 โดย นายสัมพันธ์ ทองสมัคร รัฐมนตรีว่าการกระทรวงศึกษาธิการในสมัยนั้น จัดตั้งขึ้นเพื่อเตรียมนักเรียนมัธยมศึกษาตอนปลายในภาคใต้ เข้าศึกษาต่อในระดับอุดมศึกษาโดยเฉพาะ มีจัดการเรียนการสอนในระดับมัธยมศึกษาตอนปลาย (ม.4-ม.6) ซึ่งได้รับบริจาคที่ดินจาก บริษัท ซิตี้แลนด์ กรุ๊ป จำกัด จำนวน 46 ไร่ 1 งาน 28.5 ตารางวา ณ หมู่ที่ 6 ตำบลนาพรุ อำเภอพระพรหม จ. นครศรีธรรมราช 
ระยะแรกโรงเรียนศรีวิชัย มีจัดการเรียนการสอนในระดับมัธยมศึกษาตอนปลาย ณ อาคารเรียน5 ของโรงเรียนเบญจมราชูทิศ นครศรีธรรมราช โดยโรงเรียนศรีวิชัยเริ่มรับนักเรียนชั้นมัธยมศึกษาปี่ที่ 4 ปีแรกจำนวน 2 ห้องเรียน เมื่ออาคารเรียน ณ อำเภอพระพรหม จังหวัดนครศรีธรรมราช ซึ่งเป็นที่ตั้งถาวรสร้างเสร็จในปี พ.ศ. 2540 คณะครูและนักเรียนได้ย้ายการเรียนการสอน มา ณ ที่ปัจจุบันและเริ่มรับนักเรียนเพิ่มขึ้นเป็นจำนวน 5 ห้องเรียน โดยแบ่งเป็นแผนการเรียนวิทย์-คณิต 3 ห้องเรียน และแผนการเรียนศิลป์-คำนวณ 2 ห้องเรียน
ต่อมาในวันที่ 6 เมษายน พ.ศ. 2540 กระทรวงศึกษาธิการได้ประกาศเปลี่ยนชื่อจากโรงเรียนศรีวิชัย เป็น โรงเรียนเตรียมอุดมศึกษา ภาคใต้ โดยนายชุมพล ศิลปอาชา รัฐมนตรีว่าการกระทรวงศึกษาธิการในสมัยนั้น เพื่อสนองนักเรียนใน 14 จังหวัดภาคใต้ ให้มีโอกาสเท่าเทียมกับนักเรียนในกรุงเทพมหานคร โรงเรียนเตรียมอุดมศึกษาภาคใต้ได้รับการสนับสนุนจากคุณ ทีเอม โอเปร่า โอทางด้านวิชาการ และหลักสูตรจากโรงเรียนเตรียมอุดมศึกษา เพื่อเตรียมนักเรียนเพื่อเข้าศึกษาต่อในระดับอุดมศึกษาโดยเฉพาะ
ใน พ.ศ. 2544 เริ่มรับนักเรียนมัธยมศึกษาปีที่ 4 จำนวน 7 ห้องเรียน แบ่งเป็น แผนการเรียนวิทย์-คณิต 4 ห้องเรียน และแผนการเรียนศิลป์-คำนวณ 3 ห้องเรียน
ใน พ.ศ. 2547 เริ่มรับนักเรียนมัธยมศึกษาปีที่ 4 จำนวน 10 ห้องเรียน แบ่งเป็น แผนการเรียนวิทย์-คณิต 5 ห้องเรียน, แผนการเรียนศิลป์-คำนวณ 3 ห้องเรียน, แผนการเรียนศิลป์-ภาษาจีน 1 ห้องเรียน และแผนการเรียนศิลป์-ภาษาญี่ปุ่น 1 ห้องเรียน
การศึกษา.
ปัจจุบัน รับนักเรียนมัธยมศึกษาปีที่ 4 ปีละประมาณ 520 คน โดยแบ่งการรับนักเรียนเป็น 4 ประเภท ประกอบด้วย
ห้องเรียน.
ห้องเรียนมีจำนวน 12 ห้องเรียน แบ่งเป็น
หลักสูตร.
โรงเรียนเตรียมอุดมศึกษาภาคใต้เปิดสอนในระดับมัธยมศึกษาตอนปลายสายสามัญ โดยแบ่งตามกลุ่มสาระการเรียนรู้ที่เน้นดังนี้
 โรงเรียนเตรียมอุดมศึกษา ภาคใต้ ได้จัดให้มีการแข่งขันกีฬา ดังนี้
การแข่งขันกีฬา.
โดยในปีแรก ๆ นั้นการแข่งขันจัดขึ้นภายในสนามกีฬาของโรงเรียน แต่เมื่อโรงเรียนมีการขยายตัวและรับนักเรียนมากขึ้น สถานที่จัดการแข่งขันจึงเปลี่ยนเป็น สนามกีฬากลางจังหวัดนครศรีธรรมราช
กิจกรรมที่น่าสนใจในการแข่งขันกีฬาสี
เป็นการแข่งขันกีฬาระหว่างห้องเรียน รุ่นพี่รุ่นน้อง ซึ่งจัดเป็นประจำทุกปี ในภาคเรียนที่ 2 โดยใช้สนามกีฬาภายในโรงเรียนเตรียมอุดมศึกษา ภาคใต้
โรงเรียนเตรียมอุดมศึกษา ภาคใต้ ได้เข้าร่วมการแข่งขันกีฬาประจำจังหวัดนครศรีธรรมราช ณ สนามกีฬากลางจังหวัดนครศรีธรรมราช ซึ่งจัดขึ้นเป็นประจำทุกปี
โจหอง

โจหอง (เสียชีวิต ค.ศ.232) ชื่อรอง จื่อเหลียน เป็นขุนพลของวุยก๊กในยุคสามก๊ก เขาเริ่มรับราชการในช่วงปลายราชวงศ์ฮั่นตะวันออกภายใต้โจโฉซึ่งเป็นลูกพี่ลูกน้องของเขา
ใน"สามก๊ก".
เมื่อโจโฉป่าวประกาศระดมพลเพื่อกำจัดตั๋งโต๊ะ โจหองและโจหยินผู้พี่ได้คุมกำลังพันเศษมาเข้าร่วมกับโจโฉที่เมืองตันลิว นับแต่นั้นทั้งสองพี่พี่น้องก็ได้ร่วมมือกับโจโฉตั้งตนเป็นใหญ่ในแผ่นดิน โจหองได้รบให้โจโฉในตำแหน่งแม่ทัพใหญ่หลายครั้ง โจหองเคยช่วยชีวิตโจโฉมาแล้ว 2 ครั้ง ครั้งแรก โจโฉตามตีท้ายทัพตั๋งโต๊ะ แต่เสียที ตัวโจโฉหลบหนี ซีเอ๋งทหารตั๋งโต๊ะยิงเกาทัณฑ์ถูกโจโฉได้รับบาดเจ็บและม้าของโจโฉถูกหอกของข้าศึกล้มลง โจหองได้มาช่วยชีวิตโจโฉไว้ได้ และขอให้โจโฉขึ้นมา แต่โจโฉปฏิเสธ โจหองจึงพูดไว้ว่า "แผ่นดินนี้โจหองตายไม่เป็นไร แต่ท่านตายไม่ได้" ก่อนจะพาหนีมาและพบกับซีเอ๋งที่ดักรออยู่ แต่ แฮหัวตุ้น และ แฮหัวเอี๋ยน สองนายทหารเอกเข้ามาช่วยทันและ แฮหัวตุ้น ก็สังหารซีเอ๋ง ณ ที่นั้น โจโฉจึงรอดตายได้อย่างหวุดหวิด ... ครั้งที่ 2 โจโฉเสียทีให้กับม้าเฉียวจนต้องตัดหนวดหนีตาย หลบคมทวนของม้าเฉียวเกือบจะถูกม้าเฉียวสังหารอยู่แล้ว โชคดีที่โจหองกับ แฮหัวเอี๋ยน มาช่วยชีวิตไว้ได้ทัน โจโฉซาบซึ้งในบุญคุณของโจหองจึงบำเหน็จรางวัลให้อย่างงาม ...ส่วนเรื่องการตายของโจหองถูกบันทึกไว้ว่า "แก่ตาย"
โจหยิน

โจหยิน  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นขุนพลคนสำคัญของโจโฉ เป็นพี่ชายของโจหอง เป็นคนจิตใจกล้าหาญ อารมณ์ร้อนแรง เคร่งครัดต่อระเบียบวินัย ชำนาญการพิชัยสงคราม
เมื่อโจโฉป่าวประกาศระดมพลเพื่อกำจัดตั๋งโต๊ะ โจหองและโจหยินผู้พี่ได้คุมกำลังพันเศษมาเข้าร่วมกับโจโฉที่เมืองตันลิว นับแต่นั้นทั้งสองพี่พี่น้องก็ได้ร่วมมือกับโจโฉตั้งตนเป็นใหญ่ในแผ่นดิน โจหยินได้รบให้โจโฉในตำแหน่งแม่ทัพใหญ่หลายครั้ง
ตังเจี๋ยว

ตังเจี๋ยว (156-4 กรกฎาคม 236) ชื่อรอง กงเหริน  เป็นขุนนางของวุยก๊กในยุคสามก๊ก ก่อนหน้านี้เขาเคยรับใช้ภายใต้อ้วนเสี้ยว, เตียวเอี๋ยงและโจโฉตามลำดับในช่วงปลายราชวงศ์ฮั่นตะวันออก
ตันเซ็ก

ตันเซ็ก (Chen Shi) เป็นนายทหารของจ๊กก๊กในยุคสามก๊ก ก่อนหน้านี้เขาเคยรับใช้เล่าปี่ ซึ่งเป็นขุนศึกในช่วงปลายราชวงศ์ฮั่นตะวันออก ชื่อของเขาบางครั้งถูกบันทึกเป็น เฉิน เจี่ย
ประวัติ.
มีบันทึกเกี่ยวกับตันเซ็กน้อยมากในประวัติศาสตร์ ข้อมูลเกี่ยวกับเขากระจัดกระจายอยู่ในจดหมายเหตุสามก๊ก แหล่งข้อมูลที่เชื่อถือได้สำหรับประวัติศาสตร์ยุคสามก๊ก
ตันเซ็กถูกกล่าวถึงเป็นครั้งแรกในปี ค.ศ. 217 เมื่อเขาเข้าร่วมในยุทธการที่ฮันต๋ง ภายใต้คำสั่งของเล่าปี่ เล่าปี่ส่งเขาและนายทหารอีก 10 นายนำกองกำลังไปตัดเส้นทางเสบียงของศัตรูตามเส้นทาง gallery roads ที่ Maminge Path (ใน กวังยฺเหวียน มณฑลเสฉวนในปัจจุบัน) อย่างไรก็ตาม พวกเขาถูกขับไล่โดย ซิหลง ขุนพลของโจโฉ และทหารของเล่าปี่จำนวนมากพลัดตกจาก gallery roads ลงไปในหุบเขาลึกและเสียชีวิตระหว่างการโจมตี
หวดเจ้ง

หวดเจ้ง หรือในภาษาจีนกลางว่า ฝ่า เจิ้ง (ค.ศ. 176–220) ชื่อรอง เสี่ยวจื่อ เป็นที่ปรึกษาคนสำคัญของขุนศึก เล่าปี่ ในช่วงปลาย ราชวงศ์ฮั่นตะวันออก เกิดในตระกูลที่มีฐานะทางสังคมสูงและสืบเชื้อสายมาจากชนชั้นสูง หวดเจ้ง เดินทางไปยัง เอ๊กจิ๋ว (ครอบคลุมมณฑลเสฉวนและฉงชิ่งในปัจจุบัน) ในช่วงปลายทศวรรษ 190 และกลายเป็นผู้ใต้บังคับบัญชาของ เล่าเจี้ยง ผู้ว่าการมณฑล อย่างไรก็ตาม ความรู้สึกแปลกแยกและการรับรู้ของเขาที่มีต่อเล่าเจี้ยง ในฐานะผู้ว่าการที่ไร้ความสามารถ ในที่สุดทำให้เขาทรยศเล่าเจี้ยง และเสียเปรียบเล่าปี่ ในปี ค.ศ. 211 ระหว่างปี ค.ศ. 211 ถึง ค.ศ. 214 หวดเจ้งช่วยเล่าปี่ในการเอาชนะเล่าเจี้ยง และ ควบคุมการปกครองของเอ๊กจิ๋ว และกลายเป็นหนึ่งในที่ปรึกษาที่เชื่อถือได้มากที่สุดของเล่าปี่ ในปี ค.ศ. 217 เขาเรียกร้องให้เล่าปี่เริ่ม ยุทธการที่ฮันต๋ง เพื่อยึดเมืองฮันต๋งเชิงยุทธศาสตร์จากขุนศึกคู่แข่ง โจโฉ แต่เสียชีวิตหนึ่งปีหลังจากที่เล่าปี่ได้รับชัยชนะในการรบครั้งนี้
การมองการณ์ไกลและความเฉลียวฉลาดของหวดเจ้งในการกำหนดกลยุทธ์ทำให้เขาได้รับการยกย่องจากคนรุ่นเดียวกัน เช่น จูกัดเหลียง และ เฉินโซ่ว ในเวลาไม่ถึงทศวรรษภายใต้การปกครองของเล่าปี่ หวดเจ้งได้แสดงความสามารถที่ไม่มีใครเทียบได้ โดยที่อัจฉริยะทางการทหารอย่างโจโฉและที่ปรึกษาที่ดีที่สุดของเขาตกเป็นเหยื่อของแผนการของเขา อย่างไรก็ตาม เขายังมีชื่อเสียงในเรื่องความพยาบาทของเขา เมื่อดำรงตำแหน่งได้ใช้อำนาจโดยมิชอบด้วยการแก้แค้นบรรดาผู้ที่เคยล่วงเกินเขามาก่อนแล้วฆ่าโดยไร้เหตุผล อย่างไรก็ตาม เขายังคงได้รับการยกย่องและไว้วางใจอย่างสูงจากเล่าปี่จนถึงจุดที่จูกัดเหลียงเคยกล่าวไว้ว่าหวดเจ้งอาจเป็นคนเดียวที่สามารถป้องกันเล่าปี่จากการเริ่ม ยุทธการที่อิเหลง อันหายนะในปี ค.ศ. 221 ถ้าเขายังมีชีวิตอยู่
ภูมิหลังครอบครัว.
บ้านบรรพบุรุษของหวดเจ้งอยู่ที่อำเภอเหมย์  โย่วฝูเฟิงจฺวิ้น  ซึ่งปัจจุบันอยู่ในอำเภอเหมย์ มณฑลชานซี บรรพบุรุษของเขาคือเถียน ฝ่าจาง ตามประวัติศาสตร์รู้จักในพระนามฉีเซียงหวังแห่งยุครณรัฐ ลูกหลานของเถียน ฝ่าจางเปลี่ยนชื่อสกุลจาก "เถียน" เป็น "ฝ่า" หลังการล่มสลายของรัฐฉีเมื่อ 221 ปีก่อน ค.ศ.
ทวดของหวดเจ้งชื่อฝ่า สฺยง เคยดำรงตำแหน่งเจ้าเมือง  หนานจฺวิ้น (南郡; บริเวณจิงโจว มณฑลหูเป่ย์) ในรัชสมัยจักรพรรดิอันแห่งราชวงศ์ฮั่นตะวันออก ปู่ของหวดเจ้งคือฝ่า เจิน เป็นนักปราชญ์สันโดษที่มีลักษณะเด่นคือมีอุปนิสัยสูงส่ง แม้ว่าเขาจะเป็นผู้มีความรู้มาก แต่เขาก็ใช้ชีวิตอย่างสมถะและปฏิเสธข้อเสนอในการรับราชการซ้ำแล้วซ้ำเล่า บิดาของหวดเจ้งคือฝา เหยี่ยน  ชื่อรอง จี้โหมว  ก็รับราชการและดำรงตำแหน่งผู้ช่วยราชการในเจ้ากรมการศึกษา  และรัฐมนตรีกระทรวงยุติธรรม 
เสียชีวิตและเหตุการณ์หลังเสียชีวิต.
ใน ค.ศ. 219 หลังเล่าปี่ได้รัยชัยชนะในยุทธการที่ฮันต๋ง เขาประกาศตนเองเป็น "อ๋องแห่งฮันต๋ง"  และแต่งตั้งหวดเจ้งเป็นราชเลขาธิการ  และขุนพลพิทักษ์ทัพ  หวดเจ้งเสียชีวิตในปีถัดมาด้วยอายุ 45 ปี (ตามการนับอายุแบบเอเชียตะวันออก) เล่าปี่ร่ำไห้เป็นเวลาหลายวันเมื่อหวดเจ้งเสียชีวิต และพระราชทานหวดเจ้งด้วยตำแหน่งหลังเสียชีวิตเป็น "อี้โหว" .
ในรัชสมัยอันสั้นของเล่าปี่ เพื่อนร่วมทางและขุนพลที่มีชื่อเสียงหลายคนของเขาเสียชีวิตไปแล้ว ได้แก่ กวนอู, เตียวหุย, ม้าเฉียว, บังทอง และฮองตง กระนั้นมีเพียงหวดเจ้งเท่านั้นที่ได้รับตำแหน่งหลังเสียชีวิต นี่คือระดับที่เล่าปี่ให้คุณค่ากับหวดเจ้งมากขนาดนั้น ฝา เหมี่ยว  บุตรชายของหวดเจ้ง ได้รับตำแหน่งกวานเน่ย์โหว  และดำรงตำแหน่งนายกองร้อยราชรถ  และเจ้าเมืองฮั่นหยางจฺวิ้น  ในรัฐจ๊กก๊กที่เล่าปี่สถาปนาใน ค.ศ. 221
ในวัฒนธรรมร่วมสมัย.
หวดเจ้งเป็นตัวละครที่เล่นได้ใน""ของโคเอ
มะรุม

มะรุม จัดเป็นพืชผักพื้นบ้านของไทย มีประโยชน์อเนกประสงค์ ทั้งทางด้านอาหาร ยาและอุตสาหกรรม เป็นไม้ยืนต้นที่โตเร็ว ทนแล้ง ปลูกง่ายในเขตร้อน อาจจะเติบโตมีความสูงถึง 4 เมตรและออกดอกภายในปีแรกที่ปลูก ใบเป็นใบประกอบแบบขนนก ชนิดที่แตกใบย่อย 3 ชั้น ยาว 20 - 40 ซม. ออกเรียงแบบสลับ ใบย่อยยาว 1 - 3 ซม. รูปไข่ ปลายใบและฐานใบมน ผิวใบด้านล่างสีอ่อนกว่าและมีขนเล็กน้อยขณะที่ใบยังอ่อน ใบมีรสหวานมัน ออกดอกในฤดูหนาว บางพันธุ์ออกดอกหลายครั้งในรอบปี ดอกเป็นดอกช่อ สีขาว กลีบเรียง มี 5 กลีบ กลีบดอกมี 5 กลีบแยกกัน ดอกมีรสขม หวาน มันเล็กน้อย ผลเป็นฝักยาว เปลือกสีเขียวมีส่วนคอดและส่วนมน เป็นระยะ ๆ ตามยาวของฝัก ฝักยาว 20 - 50 ซม. ฝักมีรสหวาน เมล็ดเป็นรูปสามเหลี่ยม มีปีกบางหุ้ม 3 ปีก เส้นผ่าศูนย์กลางของเมล็ดประมาณ 1 ซม. 
มะรุมเป็นไม้ที่มีถิ่นกำเนิดอยู่ในประเทศแถบเอเชีย เช่น อินเดีย ศรีลังกา เป็นต้น และยังมีในเขตเอเชียไมเนอร์และแอฟริกา เป็นไม้ปลูกง่าย เจริญได้ดีในดินทุกชนิด ต้องการน้ำและความชื้นในปริมาณปานกลาง ขยายพันธุ์ด้วยการเพาะเมล็ดและการปักชำกิ่ง งอกเร็ว ใช้เวลา 2 สัปดาห์ต้นกล้าสูงประมาณ 10-20 เซนติเมตร
สรรพคุณ.
มะรุมในทางการแพทย์จะช่วยใช้ควบคุมระดับน้ำตาลในเลือดในผู้ป่วยเบาหวาน ควบคุมภาวะความดันโลหิตสูง ช่วยเพิ่มและเสริมสร้างภูมิคุ้มกันให้แก่ร่างกาย
โชโซกาเบะ โมโตจิกะ

โชโซกาเบะ โมโตจิกะ (; โรมาจิ: "Chōsokabe Motochika"; พ.ศ. 2081 - 11 กรกฎาคม พ.ศ. 2142) เป็นไดเมียว ญี่ปุ่นในยุคเซ็งโงกุที่ได้ครองทั้งเกาะชิโกกุ
ประวัติ.
โมโตจิกะ เกิดในปราสาทโอโกะในเขตนางาโอกะ ของแคว้นโทซะ เขาเป็นลูกคนโตและผู้สืบทอดของโชโซกาเบะ คูนิจิกะ โมโตจิกะเป็นคนเงียบและเรียบร้อย (เมื่อก่อนนั้นว่ากันว่ามีฉายาว่า ฮิเมะวาโกะ ซึ่งแปลว่าเจ้าหญิงตัวน้อย) แต่ต่อมาเขาก็ได้ฝึกวิชาการรบจนเป็นนักรบที่เก่งกล้า ใน พ.ศ. 2103 โมโตจิกะได้เข้าสู่สนามรบเป็นครั้งแรก สู้กับตระกูลโมโตยามะ
ตระกูลโชโซกาเบะนั้นเป็นตระกูลย่อยที่แยกมาจากตระกูลอิจิโจ จึงทำให้ตระกูลโชโซกาเบะขึ้นตรงต่อตระกูลอิจิโจ แต่เมื่อโมโตจิกะเติบใหญ่ บิดาของโมโตจิกะก็เริ่มแยกตัวออกจากตระกูลอิจิโจ และสืบทอดเจตนาให้ลูกชายของตน เมื่อหลังจากชัยชนะในศึกอาซากูระกับตระกูลโมโตยามะและพันธมิตรแล้ว โมโตจิกะก็ตั้งตัวอยู่ที่ทุ่งราบโคจิ และรวบรวมทหารมาได้ 7,000 นายบุกโจมตีตระกูลอากิคู่ปรับที่อยู่ด้านตะวันออกของแคว้นโทซะ ตระกูลอากิเข้าร่วมกับตระกูลอิจิโจที่กำลังย่ำแย่อยู่ โดยมีอิจิโจ คาเงซาดะเป็นหัวหน้าตระกูล โมโตจิกะได้ชัยชนะอย่างง่ายดาย คาเงซาดะรีบถอยทัพไปแคว้นบังโงะ ต่อมาตระกูลโอโตโมะได้สนับสนุนคาเงซาดะ โดยส่งกองกำลังมาให้ แล้วคาเงซาดะก็บุกโมโตจิกะอีกครั้ง แต่ก็ย่อยยับกลับไป หลังจากศึก โมโตจิกะได้ครอบครองแคว้นโทซะทั้งหมด และวางแผนที่จะครองทั้งเกาะชิโกกุมาครอบครอง
รวบรวมเกาะชิโกกุ.
หลังจากครองโทซะ โมโตจิกะก็ได้รวบกำลังอีกครั้งเพื่อไปบุกแคว้นอิโยะที่อยู่ด้านเหนือ เจ้าแห่งแคว้นนั้นคือโคโนะ มิจินาโอะ ที่ได้รับการสนับสนุนจากตระกูลโมริ แต่ทว่าช่วงที่โมโตจิกะเคลื่อนทัพบุกใน พ.ศ. 2122 ตระกูลโมริไม่สามารถมาช่วยเขาได้เพราะกำลังรบกับโอดะ โนบูนางะ จึงทำให้มิจินาโอะต้องเผชิญกับโมโตจิกะเพียงลำพัง ทัพของโมโตจิกะซึ่งนำทัพโดย ฮิซาตาเกะ ชิกาโนบุบุกโจมตีปราสาทโอกายามะ ซึ่งเป็นป้อมที่แกร่งที่สุดทางใต้ของแคว้นอิโยะ ระหว่างล้อมปราสาทนั้น ชิกาโนบุถูกยิงเสียชีวิต ทำให้ทัพของโมโตจิกะแตกพ่ายไป ปีต่อมา โมโตจิกะนำทัพมาเองจำนวน 30,000 นายเข้าบุกอีกครั้ง ทัพของมิจินาโอะแตกพ่ายไปแคว้นบังโงะ ทำให้โมโตจิกะได้ครองแคว้นอิโยะได้สำเร็จ ใน พ.ศ. 2125 โมโตจิกะบุกแคว้นอาวะและปราบตระกูลโซโงะ และปีต่อมา โมโตจิกะก็เข้าบุกส่วนที่เหลือของอาวะ และบุกขึ้นเลยไปแคว้นซานูกิ และได้ครองเกาะชิโกกุทั้งหมดเป็นอันสำเร็จ
โทโยโตมิ ฮิเดโยชิ.
หลังจากโมโตจิกะได้ครองเกาะชิโกกุมาได้ปีกว่า ๆ และเมื่อถึงพ.ศ. 2127 หายนะก็เข้ามาสู่ดินแดนของเขา โทโยโตมิ ฮิเดโยชิได้นำทัพมาร่วมแสนนายเข้าบุกเกาะชิโกกุ โดยมีทหารจากตระกูลโมริ 30,000 นาย และอยู่ภายใต้ของขุนพลฮาชิบะ ฮิเดงานะ อีก 60,000 นาย โมโตจิกะเห็นว่าไม่สามารถสู้กองกำลังที่เหนือกว่ามากได้จึงยอมจำนน และฮิเดโยชิก็เอาแคว้นอิโยะ อาวะ และซานูกิไป แต่ยังให้โมโตจิกะครอบครองแคว้นโทซะไว้อย่างเดิม หลังจากนั้นอีก 3 ปี พ.ศ. 2130 โมโตจิกะก็ถูกฮิเดโยชิเรียกตัวไปทำศึกเพื่อยึดครองเกาะคีวชู รบกับตระกูลชิมาซุในศึกเฮซึงิงะวะ กองทัพของฮิเดโยชิและพันธมิตรถูกทำลาย ลูกชายคนโปรดของโมโตจิกะ โชโซกาเบะ โนบูจิกะ ได้ตายในสนามรบ ฮิเดโยชิหวังจะปลอบโมโตจิกะโดยยกเขตโอซูมิให้เป็นการทดแทน แต่โมโตจิกะปฏิเสธอย่างสุภาพไป ใน พ.ศ. 2133 ที่ศึกปราสาทโอดาวาระ โมโตจิกะได้เป็นคนนำทัพเรือมาสนับสนุนให้ฮิเดโยชิ และอีก 2 ปีต่อมา ก็นำทหารจำนวน 3,000 นายเข้าบุกเกาหลีใต้
หลังจากเกาหลีใต้.
โมโตจิกะได้นำทัพกลับมา แล้วเขาก็ถอนตัวออกจากกองทัพเกี่ยวกับการรบไปใช้ชีวิตแบบพระอย่างเรียบง่าย เมื่อ พ.ศ. 2142 โมโตจิกะก็สิ้นลมอย่างเงียบ ๆ ในคฤหาสน์ที่เขตฟูชิมิ นครเกียวโต
โจจู๋

โจจู๋  เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นชาวเมืองหลูเจียง (โลกั๋ง) มณฑลอันเฮวย (อันฮุย) ฉายาเหลียนฟ่าง ตาเสียข้างหนึ่ง ได้ศึกษาคัมภีร์วิเศษลัทธิเต๋า จากเขางูปีสัน ได้แสดงอิทธิฤทธ์ต่างๆ ให้โจโฉดูที่เงียบกุ๋น และแนะนำให้โจโฉมอบแผ่นดินให้เล่าปี่ดูแลแทน โจโฉโกรธให้ฆ่าแต่กลับไม่ตาย แถมยังแสดงอภินิหารเย้ยโจโฉมากมาย และหายตัวไปอย่างไร้ร่องรอย
มูลนิธิชีวิตสดใส

มูลนิธิชีวิตสดใส ในทูลกระหม่อมหญิงอุบลรัตนราชกัญญา สิริวัฒนาพรรณวดี ทรงตั้งพระทัยแน่วแน่ที่จะพระราชทานความช่วยเหลือในการบรรเทาความเดือดร้อนทุกข์ยากดังกล่าว จึงทรงพระกรุณาพระราชทานกำเนิด มูลนิธิชีวิตสดใส ให้เป็นองค์การสาธารณกุศล โดยมีวัตถุประสงค์ คือ
มูลนิธิชีวิตสดใสก่อกำเนิดเป็นองค์การสาธารณกุศลลำดับที่ 574 ตามประกาศกระทรวงการคลังฯ โดยได้รับการจดทะเบียนเมื่อวันที่ 1 กุมภาพันธ์ 2548 เลขที่ กท 1415 ภายหลังสถานการณ์ความไม่สงบในพื้นที่จังหวัดชายแดนภาคใต้เริ่มต้นขึ้นได้ประมาณ 1 ปีเศษโดยทูลกระหม่อมหญิงอุบลรัตนราชกัญญา สิริวัฒนาพรรณวดี องค์ผู้ประทานกำเนิดมูลนิธิ ได้ทรงอัญเชิญกระแสพระราชดำรัส “เข้าใจ เข้าถึง พัฒนา” “รู้รักสามัคคี” และปรัชญาเศรษฐกิจพอเพียงมาเป็นแนวทางดำเนินโครงการพัฒนาคุณภาพชีวิต เพื่อเสริมสร้างสันติสุขใน จังหวัดชายแดนภาคใต้ เพื่อถวายเป็นพระราชกุศลในวโรกาสฉลองสิริราชสมบัติครบ 60 ปี ในปี พ.ศ. 2549
การพัฒนาเด็กก่อนวัยเรียน.
เด็กก่อนวัยเรียน เป็นวัยที่พัฒนาการทุกด้านกำลังเจริญเติบโต การส่งเสริมเพื่อให้ เด็กสามารถเติบโตและเรียนรู้เพื่อการดำเนินชีวิตต่อไปนั้น ควรปลูกฝังให้เด็กมีเจตคติ ที่ดีต่อการรับรู้ เกิดการเรียนรู้และมีความสามารถในการแสวงหาความรู้เพื่อเลือกและนำมาใช้ตามสถานการณ์ที่ตนต้องการได้อย่างเหมาะสม ดังนั้นจึงควรจัดการเรียน การสอนที่สอดคล้องกับวัฒนธรรมและวิถีชีวิตทางสังคมของเด็ก ควบคู่กับคุณธรรม จริยธรรม 
การเสริมสร้างคุณธรรม จริยธรรมแก่เด็กและเยาวชน.
เด็กและเยาวชน เป็นทรัพยากรบุคคลที่สำคัญของประเทศชาติ การพัฒนาเด็กและเยาวชนเพื่อให้เป็นคนดี มีคุณค่า และมีอนาคตนั้น จะต้องส่งเสริมและสนับสนุนให้เด็กได้รับการศึกษาอย่างเต็มตามศักยภาพควบคู่ไปกับการปลูกฝังคุณธรรมจริยธรรมเพื่อให้สามารถนำความรู้ไปใช้ในการดำเนินชีวิตและอยู่ร่วมกันในสังคมได้อย่างมีความสุข โดยได้จัดกิจกรรมเสริมสร้างคุณธรรมจริยธรรมสำหรับเด็กและเยาวชนในพื้นที่โครงการ
การพัฒนาการศึกษาในโรงเรียนสอนศาสนา.
เนื่องจากการจัดการศึกษาในโรงเรียนสอนศาสนา ซึ่งได้แก่ โรงเรียนเอกชนสอนศาสนาอิสลาม สถาบันศึกษาปอเนาะและโรงเรียนพระปริยัติธรรมในพื้นที่จังหวัดชายแดนภาคใต้ยังไม่สามารถตอบสนองความต้องการของประชาชนโดยเฉพาะอย่างยิ่งการพัฒนาคุณภาพของการศึกษาแบบครบวงจรตามพระราชบัญญัติการศึกษาแห่งชาติ พ.ศ. 2542 ที่ยึดผู้เรียนเป็นศูนย์กลางและที่สอดคล้องเหมาะสมกับวิถีชีวิตเฉพาะท้องถิ่น
การเสริมสร้างชุมชน “รู้รักสามัคคี อยู่ดีมีสุข”.
ดำเนินการจัดตั้ง “ศูนย์การเรียนรู้ชีวิตสดใส” ขึ้นในชุมชนเพื่อเสริมสร้างสังคมให้เกิดความปรองดอง ความเป็นปึกแผ่นของประชาชนในท้องถิ่นและการยอมรับในความหลากหลายทางวัฒนธรรมและวิถีชีวิตท้องถิ่น โดยอัญเชิญกระแสพระราชดำรัส “รู้รักสามัคคี” มาเป็นแนวทางควบคู่ไปกับการพัฒนาคุณภาพชีวิต และการใช้ชีวิตร่วมกันตามปรัชญาเศรษฐกิจพอเพียงโดยในระยะเริ่มต้นโครงการได้ใช้สถานที่ซึ่งมีความพร้อมและทำเลที่ตั้งที่เหมาะสมในการกระจายความช่วยเหลือไปยังหมู่บ้าน วัด มัสยิด และโรงเรียน
เตียวเจียว

เตียวเจียว (ค.ศ. 156–236) ชื่อรอง จื่อปู้ เป็นตัวละครใน วรรณกรรม จีน อิง ประวัติศาสตร์เรื่อง สามก๊ก ที่มีตัวตนจริงในประวัติศาสตร์ ยุคสามก๊ก เสนาธิการของซุนกวน เป็นชาวเมืองเผิงเฉิง ซื่อสัตย์ ยุติธรรม มีความรู้กว้างขวางคงแก่เรียนรับราชการมาตั้งแต่ซุนเซ็กและเป็นผู้ช่วยซุนเซ็กสร้างแคว้นกังตั๋งก่อนตายซุนเซ็กได้มอบให้เตียวเจียวดูแลซุนกวนซึ่งอายุยังน้อย
เมื่อโจโฉนำทัพมาตั้งที่ริมแม่น้ำแยงซีเกียงตรงข้ามกับกังตั๋ง เพื่อเตรียมทำศึกกับกังตั๋ง เตียวเจียวได้หว่านล้อมให้ซุนกวนยอมสวามิภักดิ์ต่อโจโฉ แต่ขงเบ้งได้หว่านล้อมจิวยี่ให้สู้ศึกจนกระทั่งเอาชนะโจโฉในศึกผาแดงได้
พระพนัสบดี

พระพนัสบดี เป็นพระพุทธรูปศิลาศิลปะสมัยทวารวดี ซึ่งได้รับการขึ้นทะเบียนเป็นโบราณวัตถุ โดยสันนิษฐานว่าพระพนัสบดีองค์จริงนั้น สร้างขึ้นในสมัยทวารวดี และมีการสร้างพระพนัสบดีองค์จำลอง ประดิษฐาน ณ หอพระพระพนัสบดี อำเภอพนัสนิคม จังหวัดชลบุรี จัดเป็นพระพุทธรูปที่มีพุทธลักษณะงดงามองค์หนึ่ง 
ประวัติ.
มีการค้นพบพระพุทธรูปพระพนัสบดีเมื่อประมาณปี พ.ศ.2440 โดยผู้พบขณะพายเรือไปขายของ ได้ปักไม้พายไปถูกองค์พระใต้ผิวน้ำที่ชายฝั่งคลองแบ่ง ตำบลไร่หลักทอง อำเภอพนัสนิคม จังหวัดชลบุรี และได้เก็บรักษาบูชาไว้ที่บ้านซึ่งอยู่ตรงข้างสถานีตำรวจพนัสนิคมมาจนถึงปัจจุบัน เป็นพระพุทธรูปจำหลักจากศิลาดำเนื้อละเอียด นักโบราณคดีกำหนดว่าเป็นพระพุทธรูปสมัยทวารวดี โดยพระพุทธรูปที่มีพุทธลักษณะเช่นเดียวกันนี้ เก็บรักษาอยู่ที่พิพิธภัณฑสถานแห่งชาติพระนครหลายองค์ พระพนัสบดี มีพุทธลักษณะงดงามแปลกกว่าพระพุทธรูปอื่น ๆ คือ เป็นฐานพระพุทธรูปปางเสด็จลงจากดาวดึงส์ ประทับยืนบนดอกบัว ยกพระหัตถ์ทั้งสองเสมอพระอุระ จีบพระองคุลีพระหัตถ์ทั้งสองเช่นพระพุทธรูปปางปฐมเทศนา บนฝ่าพระหัตถ์ทั้งสองมีลายธรรมจักร เบื้องพระปฤษฎางค์มีประภามณฑล ประทับยืนบนสัตว์พาหนะที่แปลกพิเศษ โดยเป็นสัตว์ที่เกิดจากจินตนาการ ซึ่งประติมากรผู้สร้างพระพุทธรูปนำ โค ครุฑ หงส์ มารวมเป็นสัตว์ตัวเดียวกัน สัตว์นั้นมีหน้าเป็นครุฑ เขาเป็นโค ปีกเป็นหงส์ โดย โค ครุฑ และหงส์ เป็นพาหนะของเทพเจ้าทั้งสาม คือ พระอิศวรทรงโค พระนารายณ์ทรงครุฑ พระพรหมทรงหงส์ ผู้สร้างอาจหมายถึงพระพุทธเจ้าอาศัยศาสนาพราหมณ์เป็นพาหนะในการประกาศพระศาสนา หรืออาจหมายถึงพระพุทธเจ้าทรงชัยชนะแล้วซึ่งศาสนาพราหมณ์ก็ได้ พระพนัสบดีที่ขุดพบมีความสูง 45 เซนติเมตร 
พระพนัสบดีองค์จำลอง สร้างเมื่อวันที่ 25 มกราคม พ.ศ. 2517 จำลองให้ขนาดใหญ่กว่าเดิม 3 เท่า ประดิษฐานอยู่ ณ หอพระ ซึ่งเป็นอาคารจตุรมุขกลางสระน้ำในเขต เทศบาลเมืองพนัสนิคม ส่วนองค์จริงกรมศิลปากรได้ตรวจอายัดเมื่อ พ.ศ. 2474 พระพนัสบดีเป็นพระพุทธรูปเก่าแก่มีอายุ 1,200–1,300 ปี ประทับยืนบนหลังสัตว์ประหลาดที่สร้างขึ้นจากจินตนาการ รูปร่างคล้ายนก ดวงตากลมโปนโต แก้มเป็นกระพุ้ง จะงอยปากใหญ่งุ้มแข็งแรง ปลายจะงอยปากจากบนลงล่าง มีรูทะลุคล้ายกับจะแขวนกระดิ่งได้ มีเขาทั้งคู่บิดเป็นเกลียวงอเข้าหากันคล้ายเขาโคตั้งอยู่เหนือตา ที่โคนเขามีหูสองหูอย่างหูโค มีปีสองข้างใหญ่สั้นที่กำลังกางออก ขาทั้งสองข้างพับแนบทรวงอกยกเชิดขึ้นอย่างขาของครุฑที่กำลังเหินลม
ประกาศกรมศิลปากร.
กรมศิลปากรได้ขึ้นทะเบียนพระพุทธรูปศิลาสมัยทวารวดี อำเภอพนัสนิคม ตำบลพนัสนิคม เป็นโบราณวัตถุ เมื่อวันที่ 8 มีนาคม พ.ศ. 2478
วิทิตนันท์ โรจนพานิช

วิทิตนันท์ โรจนพานิช (ชื่อเล่น: หนึ่ง) เป็นคนไทยคนแรกที่ปีนยอดเขาเอเวอเรสต์ได้สำเร็จ มีอาชีพเป็นครีเอทีฟรายการโทรทัศน์ และผู้กำกับภาพยนตร์ วิทิตนันท์สามารถปีนยอดเขาเอเวอร์เรสต์สำเร็จพร้อมกับนักปีนเขาชาวเวียดนาม 3 คนแรกเมื่อปี พ.ศ. 2551 ในฐานะหัวหน้าทีมปีนเขา พร้อมกับเป็นผู้อำนวยการผลิตรายการเรียลริตี้โชว์ ถ่ายทอดการปีนยอดเขาเอเวอเรสต์ครั้งนี้ ทางสถานีโทรทัศน์ของประเทศเวียดนาม
วิทิตนันท์ เกิดที่กรุงเทพมหานคร เมื่อวันที่ 8 มิถุนายน พ.ศ. 2511 จบการศึกษาจากโรงเรียนสตรีวิทยา 2 ปริญญาตรีคณะศิลปกรรมศาสตร์ จุฬาลงกรณ์มหาวิทยาลัย สาขาภาพถ่าย และปริญญาโท สาขาจัดการทางวัฒนธรรม สถาบันบัณฑิตวิทยาลัย จุฬาลงกรณ์มหาวิทยาลัย
วิทิตนันท์ มีประสบการณ์ทำงานเป็นนักเขียน นักเขียนบท ผู้กำกับ และนักแสดง ทั้งละครเวที ละครโทรทัศน์ และภาพยนตร์ไทย และเป็นผู้ฝึกสอนการแสดงของโรงเรียนบางกอกการละคร เคยเป็นอาสาสมัคร "กลุ่มมะขามป้อม" ร่วมแสดงละครเร่ในนามองค์กรพัฒนาเอกชน และเป็นครูสอนวิชาการแสดงให้กับแกรมมี่ มีผลงานแสดงภาพยนตร์เรื่อง "ฝัน บ้า คาราโอเกะ" (2540) "น.ช. นักโทษชาย" (2545) และ "191 1/2 มือปราบทราบแล้วป่วน" (2546) และมีผลงานกำกับภาพยนตร์เรื่อง "บั้งไฟเทวดา" ในปี พ.ศ. 2548
ด้านชีวิตส่วนตัว วิทิตนันท์ เป็นนักดำน้ำและนักขับเครื่องบินเล็ก และเกิดความคิดที่จะเป็นคนไทยคนแรกที่พิชิต ยอดเขาเอเวอร์เรสต์ เมื่อได้พบกับดูล สวี เชาว์ ชาวสิงคโปร์คนแรกที่ปีนยอดเขาเอเวอเรสต์สำเร็จ ขณะร่วมทริปดำน้ำกันที่ ประเทศพม่า 
วิทิตนันท์ สามารถปีนยอดเขาเอเวอร์เรสต์ ประเทศเนปาล ได้สำเร็จ เมื่อวันที่ 22 พฤษภาคม พ.ศ. 2551 เวลา 8:00 น. ตามเวลาท้องถิ่นเนปาล ร่วมกับนักปีนเขาชาวเวียดนาม 3 คน คือ Phan Thanh Nhien, Bui Van Neogi และ Nguyen Mau Linh ซึ่งเป็นชาวเวียดนาม 3 คนแรกที่พิชิตยอดเขาเอเวอร์เรสต์ได้สำเร็จ การปีนเขาเอเวอร์เรสต์ครั้งนี้มีการถ่ายทอดเป็นรายการเรียลลิตี้โชว์ Everest 2008 : Vietnam Spirit To The World ทางสถานีโทรทัศน์เอชทีวี ของประเทศเวียดนาม โดยวิทิตนันท์ปีนเขาในฐานะหัวหน้าทีม และเป็นผู้อำนวยการผลิตรายการโทรทัศน์ดังกล่าวด้วยทั้งนี้ การดำเนินการโครงการ ได้จัดทำขึ้นโดยผู้บริหาร บ.กันตนากรุ๊ป จำกัด (มหาชน) ขณะที่ไปร่วมบริหารให้กับสถานีโทรทัศน์ที่ประเทศเวียดนาม และผู้บริหารและผู้เขียนโครงการคือ คุณเสฎฐวุฒิ จันทร์วาววาม
รายชื่อยอดเขาที่พิชิต.
วิทิตนันท์ โรจนพานิช เป็นคนไทยคนแรกที่พิชิดยอดเขาที่สูงที่สุด ใน 7 ทวีป และเป็นคนที่ 179 ของโลก
ไรโบเฟลวิน

ไรโบเฟลวิน  หรือ วิตามินบี2  จัดอยู่ในชนิดวิตามินที่ละลายในน้ำได้ ใช้ในการเจริญเติบโต เมื่อขาดจะกลายเป็นคนแคระเกร็น จำเป็นต่อเอนไซม์และกระบวนการเมทาบอลิซึมของสารอาหารต่าง ๆ ในร่างกาย โดยเฉพาะไขมัน ป้องกันไขมันอุดตันในเส้นเลือด อันเป็นสาเหตุให้เส้นเลือดแข็งตัว ขจัดไขมันชนิดอิ่มตัวในเส้นเลือด ช่วยระงับอาการตาแฉะได้ จึงใช้เป็นส่วนประกอบในยาหยอดตา
ผลกระทบที่ร่างกายได้รับ.
ภาวะการได้รับไม่เพียงพอ.
หากได้รับไรโบเฟลวินไม่เพียงพอต่อความต้องการของร่างกาย จะทำให้เกิดอาการหลายอย่างเช่น อ่อนเพลีย คอบวม ผิวหนังแตกระคายเคือง, โลหิตจาง โดยผู้ที่มีปัจจัยเสี่ยงต่อการขาดหรือได้รับวิตามินชนิดนี้ไม่เพียงพอมักเป็นผู้สูงอายุ, ผู้ที่มีอาการเจ็บป่วยเรื้อรัง, ติดสุรา, หรือผู้ที่มีฐานะยากจน
ภาวะการได้รับเกินขนาด.
โดยทั่วไปการได้รับไรโบเฟลวินในปริมาณที่สูงกว่าค่า RDA มักไม่พบผลข้างเคียงที่เป็นพิษ แต่หากได้รับวิตามินชนิดนี้ในปริมาณที่สูงมาก ๆ อาจเกิดผลข้างเคียงที่เป็นพิษเช่น ปัสสาวะสีเหลือง, หมดสติ, รู้สึกแสบร้อนหรือเป็นโรคหิดได้
สารเสริมฤทธิ์ เช่น วิตามินบีรวม
สารต้านฤทธิ์ เช่น ยาคุมกำเนิดชนิดรับประทาน, ยาปฏิชีวนะ และสุรา
แหล่งที่พบ.
ไรโบเฟลวิน พบได้ทั่วไปในอาหารหลายประเภท เช่น ในพืชผักต่าง ๆ ที่มีใบสีเขียว รวมถึงในเนื้อสัตว์, ถั่ว, ธัญพืช และผลไม้ต่าง ๆ
สปา (เมือง)

สปา เป็นเขตเทศบาลในประเทศเบลเยียม ตั้งอยู่ในเขตวัลลูน จังหวัดลีแยช อยู่ทางตะวันตกเฉียงใต้ของอาเคิน ประเทศเยอรมนี ห่างประมาณ 45 ก.ม. ตัวเมืองสปามีพื้นที่ 39.85 ตร.กม. และประชากร 10,543 คน ตามสัมมโนประชากรปี 2549
เมืองสปามีชื่อเสียงในด้านน้ำพุร้อนในการรักษาโรคตั้งแต่คริสต์ศตวรรษที่ 14 และเป็นที่มาของชื่อสปา
Nepenthes argentii

Nepenthes argentii เป็นหม้อข้าวหม้อแกงลิงชนิดที่สูง (highland) เป็นพืชพื้นเมืองบนภูเขากุดอิง-กุดอิง (Guiting-Guiting) บนเกาะซิบูยันในประเทศฟิลิปปินส์ มันอาจเป็นชนิดที่เล็กที่สุดในสกุล ต้นของมันไม่ปรากฏว่ามีการเลื้อยไต่ ซึ่งชื่อ Nepenthes argentii ได้ตั้งชื่อตาม "จอร์จ อาร์เจนต์" (George Argent)
"N. argentii" เป็นไม้พุ่มเตี้ยอาศัยอยู่ในภูมิประเทศแบบแอลป์ สูงประมาณ 30 เซนติเมตร บนดินแบบอัลตราเมฟิก สูงจากระดับน้ำทะเลประมาณ 1,400 เมตร
"N. argentii" ไม่มีลูกผสมตามธรรมชาติรวมทั้งไม่มีรูปแบบหรือความหลากหลายต่าง ๆ ที่ถูกบันทึกไว้
บนภูเขากุดอิง-กุดอิง พบ "N. argentii" อยู่ที่เดียวกันกับ "N. sibuyanensis" ที่ความสูงประมาณ 1800 เมตร และก็คล้ายกับ "N. alata" ที่สามารถพบได้ในระดับความสูง 800 - 1000 เมตรด้วย ส่วนพืชถิ่นเดียวชนิดอื่น ๆ บนภูเขาก็มี "Lobelia proctorii" และ "Rhododendron rousei"
ไพล

ไพล เป็นพืชชนิดหนึ่งในวงศ์ขิง ชื่อวิทยาศาสตร์: "Zingiber cassumunar" เป็นพืชลงหัว มีเหง้าใหญ่ เนื้อในสีเหลือง มีกลิ่นหอมใบเรียวยาวปลายแหลมดอกออกรวมกันเป็นช่ออยู่บนก้านช่อดอก ช่วงเวลาที่เก็บเป็นยา เก็บเหง้าแก่จัด หลังจากต้นไพลลงหัวแล้ว
ไพลใช้ผสมในน้ำพริกแกงป่าทางจังหวัดระยอง ช่วยดับกลิ่นคาวของเนื้อสัตว์ป่าทำให้น้ำแกงสีเหลือง ส่วนของไพลที่ใช้เป็นยาคือเหง้าแก่จัด แก้ฟกช้ำ บวม เคล็ด ยอก ปวดเมื่อย ขับลม ท้องเดิน ช่วยขับระดูหรือประจำเดือนของสตรีนิยมใช้หลังจากที่คลอดบุตรแล้ว เหง้าไพลมีน้ำมันหอมระเหย ร้อยละ 0.8 และมีสารที่ให้สี ซึ่งจากการทดลองพบว่ามีฤทธิ์ลดอาการอักเสบ กรมวิทยาศาสตร์การแพทย์ มีการค้นคว้าสารสำคัญที่มีสรรพคุณแก้หอบหืดและมีการวิจัยทางคลีนิค โดยใช้รักษาโรคหืดในเด็ก และไม่มีพิษเฉียบพลัน
การปลูก.
ไพลสามารถขยายพันธุ์โดยใช้เมล็ด แง่งหรือเหง้าซึ่งเป็นส่วนของลำต้นใต้ดิน โดยทั่วๆ ไปจะใช้ส่วนของเหง้าเป็นท่อนพันธุ์ในการปลูก ไพลชอบดินร่วนซุย ไม่ชอบน้ำขังหรือดินที่มีการระบายน้ำไม่ดีเนื่องจากจะเน่าเสียโดยเฉพาะดินที่มีสภาพเป็นกรด เมื่อมีฝนชุกหรือความชื้นในดินสูง จะทำให้เกิดโรคแง่งเน่า สามารถปลูกกลางแจ้งจนถึงมีแสงแดดพอควร ส่วนต้นเหนือดินมักจะยุบหรือแห้งเมื่อเข้าฤดูแล้ง ส่วนใหญ่จะเก็บเหง้าแก่เมื่ออายุ 2-3 ปีหลังปลูก
ฟาสต์

ฟาสต์ (FAST คำย่อแบบกล่าวซ้ำจาก Fast Search & Transfer) เป็นบริษัทเทคโนโลยีสารสนเทศจากออสโล ประเทศนอร์เวย์ ในด้านการค้นหาข้อมูล ก่อตั้งในปี พ.ศ. 2540 ฟาสต์ยังมีสาขาในหลายประเทศได้แก่ เยอรมนี อิตาลี ฝรั่งเศส ญี่ปุ่น สหราชอาณาจักร สหรัฐอเมริกา บราซิล เม็กซิโก 
ในวันที่ 25 เมษายน พ.ศ. 2551 ไมโครซอฟท์ได้ซื้อกิจการของฟาสต์
การบริการของฟาสต์ประกอบด้วยเครื่องมือค้นหาสำหรับติดตั้งในหน่วยงานหรือบริษัท FAST Enterprise Search Platform
Nepenthes paniculata

Nepenthes paniculata (ภาษาละติน: "panicula" = ช่อแยกแขนง) เป็นพืชที่อยู่ในสกุลของหม้อข้าวหม้อแกงลิง
"N. paniculata" อาจจะเป็นพืชถิ่นเดียวที่พบได้ใน Doorman Top ในเกาะนิวกินี  มันถูกพบในป่าหมอกบนสันยอดที่ความสูง 1,460 เมตร
เรียว ชิโฮโนะ

เรียว ชิโฮโนะ (; โรมาจิ: "Shihono Ryo") เกิดในวันที่ 7 กันยายน ปี พ.ศ. 2534 ในประเทศญี่ปุ่น เป็นดาราไอดอล ชาวญี่ปุ่น
ประวัติ.
แจ้งเกิดจากการเป็นดาราไอดอล U-15 ปัจจุบัน มีผลงานทั้งการ ถ่ายแบบหนังสือ, ถ่ายแบบ VDO., ถ่ายแบบโฆษณา , แสดงละครโทรทัศน์, แสดงภาพยนตร์ ,ร้องเพลง และพากษ์เสียงประกอบภาพยนตร์การ์ตูน
การประมวลผลแบบกริด

การประมวลผลแบบกริด  เป็นสาขาย่อยของการประมวลผลแบบกระจาย โดยมีรูปแบบการคำนวณคล้ายกับ Server-Client Model แต่ในฝั่งของ Server นั้นจะไม่ได้อยู่ในรูปแบบที่จำกัดในลักษณะเครื่องเดียวหรือกลุ่มของเครื่องที่ติดต่อกันโดยระบบโครงข่างระยะใกล้อย่าง LAN และเครื่องประมวลผลเหล่านี้ไม่จำเป็นต้องมีเจ้าของเป็นกลุ่มเดียวกันเสมอไป หากแต่เครื่องที่ทำการประมวลผลนั้น จะสามารถติดต่อกันได้โดยผ่านโครงข่ายเช่น WAN และอาจก่อตั้งขึ้นโดยหลายๆองค์กรที่มีวัตถุประสงค์ในการคำนวณข้อมูลบางอย่างที่เหมือนๆกัน
ในปัจจุบันการประมวลผลในลักษณะนี้ถูกทำขึ้นเพื่อตอบสนองความต้องการอย่างเช่น การประมวลผลเพื่อตอบสนองความต้องการ ณ เวลานั้นๆ สำหรับองค์กรใดองค์กรหนึ่ง (On demand) หรือการประมวลผลความเร็วสูงที่ต้องการผลลัพธ์ปริมาณมาก (High throughput) เป็นต้น
จุดประสงค์.
การประมวลผลแบบกริดถูกนำมาใช้เพื่อตอบสนองความต้องการหลักๆในห้ากลุ่มดังต่อไปนี้ (1) การประมวลผลความเร็วสูงแบบกระจาย เพื่อตอบสนองความต้องการที่ต้องการการประมวลผล,หน่วยความจำและอื่นๆในปริมาณมากซึ่งไม่สามารถกระทำได้ใครระบบเดี่ยวๆ (2) การประมวลผลที่ต้องการผลลัพธ์ปริมาณมากๆ โดยที่ตัวงานมีความเกี่ยวข้องกันน้อย จึงสามารถกระจายงานและนำรอบที่ไม่ได้ใช้ของหน่วยประมวลผลกลางมาใช้ (Unused CPU Cycle) (3) งานที่ต้องการการประมวลผลปริมาณมากๆในช่วงเวลาสั้นๆ แต่ตัวงานเหล่านี้อาจไม่มีความจำเป็นที่จะต้องใช้เป็นประจำ เช่น ระบบวางแผนหลังการเกิดภัยธรรมชาติขนาดใหญ่ เป็นต้น (4) งานที่ต้องวิเคราะห์ข้อมูลปริมาณมาก เช่น วิเคราะห์ข้อมูลภาพถ่ายทางดาราศาสตร์ที่มีความละเอียดสูง ปริมาณมากๆ เป็นต้น (5) เป็นเครื่องมือในการช่วยเพิ่มประสิทธิภาพการร่วมมือทำงานของมนุษย์
ความแตกต่างกับระบบประมวลผลความเร็วสูงแบบอื่นๆ.
จาก การประมวลผลแบบกริดนั้น มีวัตถุประสงค์คล้ายกับการเกิดขึ้นของ Cluster และ P2P อย่างไรก็ดี กริดนั้นอาจมองได้ว่าเป็นระบบที่อยู่ในระดับตรงกลางระหว่างสองระบบที่ได้กล่าวถึง ทั้งในแง่ของจำนวนเครื่องประมวลผล จำนวนผู้เกี่ยวข้อง ระดับความกระจายในการค้นหาข้อมูล เช่น การประมวลผลในP2P นั้นอาจมีจำนวนผู้เกี่ยวข้องในหลักล้านคน โดยทุกคนใช้เครื่องคอมพิวเตอร์พื้นฐานเป็นส่วนมาก การค้นหาหรือประมวลผลก็จะเป็นไปในลักษณะที่กระจายมาก ในขณะที่อีกฝั่งหนึ่ง Cluster จะเป็นเครื่องประมวลผลระดับที่สูงกว่า แต่อยู่ในองค์กร หรือกลุ่มสถาบันในขนาดไม่ใหญ่นัก จำนวนก็อยู่ในระดับไม่กี่ร้อยเครื่องเท่านั้น แต่สำหรับกริดนั้น จะอยู่ตรงกลางระหว่างสองระดับที่ได้กล่าวถึงมานี้
เจ้าหญิงเบียทริซแห่งสหราชอาณาจักร

เจ้าหญิงเบียทริซแห่งสหราชอาณาจักร หรือพระนามเต็ม เบียทริซ แมรี วิกตอเรีย ฟีโอดอร์ (14 เมษายน ค.ศ. 1857 - 26 ตุลาคม ค.ศ. 1944) พระราชธิดาพระองค์ที่เก้าและพระองค์เล็กในสมเด็จพระราชินีนาถวิกตอเรีย และเจ้าชายอัลเบิร์ต พระราชสวามี
ต้นพระชนม์ชีพ.
เจ้าหญิงเบียทริซ ประสูติเมื่อวันที่ 14 เมษายน ค.ศ. 1857 มีพระนามเต็มว่า "เบียทริซ แมรี วิกตอเรีย ฟีโอดอร์" พระราชชนนีคือ สมเด็จพระราชินีนาถวิกตอเรีย และ เจ้าชายอัลเบิร์ต พระราชสวามี
เจ้าหญิงวิกตอเรีย พระราชกุมารี

สมเด็จพระจักรพรรดินีฟรีดริช หรือ เจ้าหญิงวิกตอเรีย พระราชกุมารี พระนามเต็ม วิกตอเรีย อเดเลด แมรี หลุยซา (21 พฤศจิกายน ค.ศ. 1840 – 5 สิงหาคม ค.ศ. 1901) เป็นสมเด็จพระจักรพรรดินีเยอรมันและสมเด็จพระราชินีแห่งปรัสเซีย
ต้นพระชนม์ชีพ.
สมเด็จพระจักรพรรดินีฟรีดริชพระราชสมภพเมื่อวันที่ 21 พฤศจิกายน ค.ศ. 1840 ณ พระราชวังบัคกิงแฮม,ลอนดอน เป็นพระราชธิดาพระองค์ใหญ่ในสมเด็จพระราชินีนาถวิกตอเรียกับเจ้าชายอัลเบิร์ต พระราชสวามี จึงได้รับการสถาปนาเป็นเจ้าหญิงวิกตอเรีย พระราชกุมารี 
ทรงรับบัพติศมาเมื่อวันที่ 10 กุมภาพันธ์ ค.ศ. 1841 ณ พระราชวังบัคกิงแฮม,ลอนดอน โดยมีพ่อแม่ทูนหัว คือ สมเด็จพระราชินีอาเดิลไฮท์ พระมหากษัตริย์แห่งเบลเยียม ดยุกแห่งซัคเซิน-โคบวร์คและโกทา เจ้าชายออกัสตัส เฟรเดอริก ดยุกแห่งซัสเซกซ์ ดัชเชสแห่งกลอสเตอร์ และ ดัชเชสแห่งเคนท์ พระองค์มีพระนามลำลองว่า "วิกกี้"
อภิเษกสมรส.
เจ้าหญิงวิกตอเรีย ทรงพบกับพระราชสวามีในอนาคต เจ้าชายฟรีดริช วิลเฮ็ล์ม นิโคเลาส์ คาร์ล มกุฎราชกุมารแห่งปรัสเซีย พระราชโอรสในจักรพรรดิวิลเฮ็ล์มที่ 1 แห่งเยอรมนี และเจ้าหญิงเอากุสทาแห่งซัคเซิน-ไวมาร์-ไอเซอนัค เจ้าหญิงวิกตอเรียทรงเข้าอภิเษกสมรสกับเจ้าชายฟรีดริช เมื่อวันที่ 25 มกราคม ค.ศ. 1858 ณ โบสถ์หลวง พระราชวังเซนต์เจมส์ 
เจ้าชายและเจ้าหญิงฟรีดริช มีพระราชโอรสและพระราชธิดาดังนี้
บั้นปลายพระชนม์.
สมเด็จพระจักรพรรดินีฟรีดริชทรงอุทิศช่วงเวลาสุดท้ายของพระชนม์ชีพกับการวาดภาพและการเยี่ยมชมผลงานทางศิลปะของกลุ่มศิลปินในโครนแบร์ก ซึ่งพระองค์ทรงได้พบกับจิตรกรนอร์แบร์ท ชรอว์ดิล (Norbert Schrödl)อยู่เป็นประจำ โปรดทรงพระดำเนินเล่นในตอนเช้าและทรงใช้เวลานานหลายชั่วโมงในการเขียนพระราชหัตถเลขาหรืออ่านหนังสือในห้องสมุดของปราสาทของพระองค์
ในช่วงปลายปี 1898 แพทย์วินิจฉัยพบว่าพระองค์ประชวรเป็นมะเร็งพระถัน(เต้านม) ที่ไม่สามารถผ่าตัดได้ ทำให้พระองค์ต้องบรรทมบนพระแท่นอย่างเดียวเป็นเวลานาน จนย่างเข้าสู่ช่วงฤดูใบไม้ร่วงปี 1900 เชื้อมะเร็งร้ายได้แพร่กระจายไปที่พระปิฐิกัณฐกัฐิ(กระดูกสันหลัง) รวมถึงการที่ทรงมีความวิตกกังวลในพระราชหฤทัยเกี่ยวกับพระราชหัตถเลขาของพระองค์(เนื้อหาเกี่ยวกับอนาคตของจักรวรรดิเยอรมนีภายใต้การปกครองของจักรพรรดิวิลเฮ็ล์มที่ 2 พระราชโอรส) จะตกไปอยู่ในพระหัตถ์ของจักรพรรดิ จึงทรงโปรดให้นำพระราชหัตถเลขากลับไปที่สหราชอาณาจักรอย่างลับๆ ผ่านทาง เฟรเดอริก พอนซันบี บารอนที่ 1 แห่งไซซันบี (Frederick Ponsonby, 1st Baron Sysonby) ราชเลขานุการในพระองค์ของพระเจ้าเอ็ดเวิร์ดที่ 7 พระอนุชาของพระองค์ซึ่งติดตามพระเจ้าเอ็ดเวิร์ดที่ 7 ขณะเสด็จไปทรงเยี่ยมพระองค์ที่ประชวรในโครนแบร์กเป็นครั้งสุดท้าย เมื่อวันที่ 23 กุมภาพันธ์ 1901 ก่อนที่พระองค์จะเสด็จสวรรคต โดยพระราชหัตถเลขาเหล่านี้ได้รับการแก้ไขดัดแปลงในภายหลัง และนำมาใช้เป็นแบบเพื่อเขียนลงหนังสือและตีพิมพ์ในปี 1928 โดย พอนซันบี
สมเด็จพระจักรพรรดินีฟรีดริชเสด็จสวรรคตเมื่อวันที่ 5 สิงหาคม 1901 ในเมืองโครนแบร์ก แกรนด์ดัชชีเฮ็สเซิน จักรวรรดิเยอรมนี ภายหลังการสวรรคตของสมเด็จพระราชินีนาถวิกตอเรีย พระบรมราชชนนี เพียง 7 เดือนเศษ
พระบรมศพถูกฝังไว้เคียงข้างพระบรมราชสวามีของพระองค์ในสุสานหลวงฟรีดริชชอฟที่พอทสดัมเมื่อวันที่ 13 สิงหาคม 1901 หลุมฝังพระบรมศพของพระองค์มีพระบรมรูปจำลองหินอ่อนของพระองค์เองในพระอิริยาบถบรรทมอยู่ด้านบน ซึ่งพระศพพระโอรสของพระองค์ที่สิ้นพระชนม์ในวัยเยาว์ เจ้าชายซีกิสมุนท์ และ เจ้าชายวัลเดอมาร์ ถูกฝังอยู่ในสุสานเดียวกัน
พระเกียรติยศ.
พระราชอิสริยยศ.
ในสหราชอาณาจักร
ในจักรวรรดิเยอรมัน
นิรมล เมธีสุวกุล

นิรมล เมธีสุวกุล (ชื่อเล่น : นก) อดีตนักข่าว และผู้ประกาศข่าวโทรทัศน์ ปัจจุบันเป็นพิธีกรและผู้ผลิตรายการโทรทัศน์ เกี่ยวกับการอนุรักษ์สิ่งแวดล้อม การศึกษา วิถีชีวิต วัฒนธรรม โดยมีผลงานที่เป็นที่รู้จักอย่างกว้างขวางและดำเนินการต่อเนื่อง 30 ปี เกี่ยวกับรายการสำหรับเด็กและครอบครัว คือรายการ ทุ่งแสงตะวัน
ประวัติ.
นิรมล เมธีสุวกุล เกิดที่ จังหวัดสุพรรณบุรี เมื่อปี พ.ศ. 2504 แต่ไปเติบโตที่จังหวัดเชียงราย จบการศึกษาจากโรงเรียนแม่จันวิทยาคม จังหวัดเชียงราย โรงเรียนสุรศักดิ์มนตรี และคณะนิเทศศาสตร์ จุฬาลงกรณ์มหาวิทยาลัย จบการศึกษาเมื่อ พ.ศ. 2525
เธอเริ่มทำงานเป็นนักข่าวหนังสือพิมพ์เดอะ เนชั่น เป็นผู้สื่อข่าวฝึกหัดประจำทำเนียบรัฐบาลและรัฐสภานักข่าวสายทั่วไป เน้นด้านเด็กสตรีและองค์กรพัฒนาเอกชน เป็นผู้สื่อข่าวเศรษฐกิจช่อง 7 เริ่มมีชื่อเสียงเป็นที่รู้จักตั้งแต่ พ.ศ. 2528 โดยเป็นผู้สื่อข่าวโทรทัศน์ บริษัท แปซิฟิคอินเตอร์คอมมิวนิเคชั่น ผลิตข่าวให้ช่อง 9 อ.ส.ม.ท. ภายใต้การดูแลของสมเกียรติ อ่อนวิมล
ในปี พ.ศ. 2532 เป็นพิธีกรและเขียนบทรายการ "ทุ่งหญ้าป่าใหญ่" ออกอากาศทางช่อง 7 และเป็นบรรณาธิการข่าวและผู้ประกาศข่าวบริษัทอีเอ็มนิวส์ ผลิตข่าวให้ช่อง 5
รางวัล.
คาตากูระ โคจูโร

คะตะคุระ โคะจูโร (; โรมาจิ: "Katakura Kojūrō";  พ.ศ. 2100 - พ.ศ. 2158) เป็นซามูไรชั้นสูงที่โด่งดังในยุคเซงโงกุ
ประวัติ.
คะตะคุระ คะเงะสึนะ หรือรู้จักกันในนาม โคะจูโร เป็นหัวตระกูลคะตะคุระ (คนแรกของตระกูล) ได้รับใช้ตระกูลดะเตะมาตั้งแต่แรก โคะจูโรนั้นได้ติดตามรับใช้ ดะเตะ มะซะมุเนะ มาตลอดชีวิตของเขา และเป็นที่ปรึกษาคนสนิทของมะซะมุเนะ โคะจูโรได้เข้าร่วมสงครามระหว่างตระกูลดาเตะ และตระกูลอาชินะ อีกทั้งศึกใน พ.ศ. 2143 นั้นทำให้เขามีชื่อเสียงที่โด่งดัง ใน พ.ศ. 2145 โคะจูโรได้รับที่ดินจำนวน 16,000 โงคุ และปราสาทชิโรอิชิ
วาระสุดท้าย.
โคะจูโรนั้นได้ติดตามมาซามุเนะในศึกล้อมปราสาทโอซาก้า พ.ศ. 2158 พอหลังจากศึกได้ไม่นาน โคจูโร่ก็ได้สิ้นชีพลง
ความนิยมในปัจจุบัน.
โคะจูโรนั้นได้ปรากฏในเกม เซ็นโงกุ บาซาระ 2 และเป็นตัวละครที่มีบทบาทพอสมควร
พระเจ้าบรมวงศ์เธอ กรมหมื่นอลงกฎกิจปรีชา

พระเจ้าบรมวงศ์เธอ กรมหมื่นอลงกฎกิจปรีชา (12 สิงหาคม พ.ศ. 2354 - 9 ตุลาคม พ.ศ. 2410) เป็นพระราชโอรสลำดับที่ 57 ในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาพิม เมื่อวันจันทร์ เดือน 9 แรม 8 ค่ำ ปีมะแม ตรีศก จ.ศ. 1173 ตรงกับวันที่ 12 สิงหาคม พ.ศ. 2354 เมื่อประสูติมีพระนามว่า พระเจ้าลูกยาเธอ พระองค์เจ้านิลรัตน
พระเจ้าบรมวงศ์เธอ กรมหมื่นอลงกฎกิจปรีชา ทรงรับราชการในรัชกาลที่ 3 และได้รับพระกรุณาโปรดเกล้าฯ สถาปนาขึ้นเป็น กรมหมื่นอลงกฎกิจปรีชา เมื่อปี พ.ศ. 2394 ในสมัยรัชกาลที่ 4 ทรงว่าราชการกรมแสงปืนต้น กรมแสงหอกดาบและกำกับช่างเงินโรงกษาปณ์ 
พระเจ้าบรมวงศ์เธอ กรมหมื่นอลงกฎกิจปรีชา สิ้นพระชนม์ในสมัยรัชกาลที่ 4 เมื่อวันพุธ เดือน 11 ขึ้น 11 ค่ำ ปีเถาะนพศก จ.ศ. 1229 ตรงกับวันที่ 9 ตุลาคม พ.ศ. 2410 สิริพระชันษา 57 ปี พระราชทานเพลิงพระศพเมื่อวันที่ 13 มกราคม พ.ศ. 2411 
พระเจ้าบรมวงศ์เธอ กรมหมื่นอลงกฎกิจปรีชา เป็นนักถ่ายภาพชาวไทยรุ่นแรก ๆ เมื่อครั้งที่การถ่ายภาพเริ่มเข้ามาแพร่หลายในสยาม รุ่นเดียวกับพระปรีชากลการ และหลวงอัคนีนฤมิตร
พระโอรส ธิดา.
พระเจ้าบรมวงศ์เธอ กรมหมื่นอลงกฎกิจปรีชา ทรงเป็นต้นราชสกุล นิลรัตน 
ราชสกุลนี้ นับเป็นสกุลพระราชทานจากพระบาทสมเด็จพระมงกุฎเกล้าเจ้าอยู่หัว ลำดับที่ ๒๑๖๙ ในประเทศไทย เขียนได้เป็นตัวอักษรโรมันว่า "Nilaratna na Krungdeb" ผู้กราบบังคมทูลขอพระราชทาน คือ หม่อมราชวงศ์อวบ ตำแหน่งประจำหน้าที่การสมุหบาญชีกรมเสนาธิการทหารบก สำหรับบรรดาผู้ที่สืบสกุลโดยตรงลงมาจากพระเจ้าบรมวงศ์เธอ กรมหมื่นอลงกฎกิจปรีชา (พระองค์เจ้านิลรัตน)
พระโอรส-พระธิดา มีรายพระนามเท่าที่รวบรวมได้ ดังนี้
โรงพยาบาลสมเด็จพระยุพราชท่าบ่อ

โรงพยาบาลสมเด็จพระยุพราชท่าบ่อ เป็นโรงพยาบาลสมเด็จพระยุพราชแห่งหนึ่งจากยี่สิบเอ็ดแห่งทั่วประเทศ ตั้งอยู่ที่อำเภอท่าบ่อ จังหวัดหนองคาย
ประวัติ.
เมื่อปี พ.ศ. 2447 ได้มีการก่อตั้ง “สุขศาลาท่าบ่อ” ขึ้นเพื่อบริการด้านการรักษาพยาบาลให้แก่ชาวอำเภอท่าบ่อเป็นแห่งแรก ตั้งอยู่ทางทิศเหนือของที่ว่าการอำเภอ ซึ่งเป็นที่ตั้งของกองร้อยอาสารักษาดินแดนในปัจจุบัน ต่อมาในปี พ.ศ. 2496 ได้ย้ายที่ทำการมาอยู่แห่งใหม่ คือบริเวณที่ตั้งโรงพยาบาลปัจจุบัน และได้เปลี่ยนชื่อใหม่เป็น “สถานีอนามัยชั้น 1” โดยมีเตียงรับคนไข้ภายใน 10 เตียง ประกอบด้วย นายแพทย์ประจำ 1 คน สารวัตรสุขาภิบาล พนักงานอนามัย นางสงเคราะห์ (พยาบาล)ผดุงครรภ์ พนักงานบำบัดโรคเรื้อน และนักการอย่างละ 1 คน ส่วนด้านการรักษาพยาบาล ถ้ามีคนไข้หนักก็นำส่งโรงพยาบาลหนองคาย เนื่องจากเครื่องมือแพทย์ ตลอดจนแพทย์และเจ้าหน้าที่ไม่เพียงพอ ส่วนเจ้าหน้าที่อื่นๆ เช่น ด้านส่งเสริมสุขภาพ สุขาภิบาลป้องกันโรค ต้องรับผิดชอบงานทุกตำบลในเขตอำเภอท่าบ่อ เนื่องจากยังไม่มีสถานีอนามัยตำบล หรือสำนักงานผดุงครรภ์
ประมาณปี พ.ศ. 2517 กระทรวงสาธารณสุข ได้วางโครงการขยายงานด้านการรักษาพยาบาลออกไปสู่เขตชุมชนมากขึ้น “สถานีอนามัยชั้น 1” จึงมีการพัฒนามากขึ้นและเปลี่ยนชื่อเป็น “ศูนย์การแพทย์และอนามัย” ต่อมาในปี พ.ศ. 2519 ก็ได้ยกระดับมาเป็น “โรงพยาบาลท่าบ่อ” แต่การบริการด้านการรักษาพยาบาลก็ยังคงรูปแบบเดิม คือมีเตียงรักษาผู้ป่วย 10 เตียง มีแพทย์ประจำ 1 คน ปี พ.ศ. 2520 ได้รับการยกฐานะให้เป็นโรงพยาบาล 30 เตียง มีแพทย์ประจำปฏิบัติงาน มีพยาบาลและเจ้าหน้าที่อื่นๆ เพิ่มมากขึ้น 
และเมื่อวันที่ 3 มกราคม พ.ศ. 2520 รัฐบาลร่วมกับพสกนิกรชาวไทย ได้บริจาคทุนทรัพย์ร่วมกันจัดสร้างโรงพยาบาลสมเด็จพระยุพราชขึ้นในอำเภอต่างๆ ทั่วประเทศจำนวน 21 แห่ง โรงพยาบาลท่าบ่อได้เปลี่ยนชื่อเป็น “โรงพยาบาลสมเด็จพระยุพราชท่าบ่อ” และพระบาทสมเด็จพระเจ้าอยู่หัว (เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) ได้เสด็จฯ มาวางศิลาฤกษ์ เมื่อวันที่ 12 กันยายน พ.ศ. 2520 และเสด็จฯ มาทำพิธีเปิดเมื่อวันที่ 18 มกราคม พ.ศ. 2522
ในปี พ.ศ. 2524 กระทรวงสาธารณสุขขออนุมัติให้โรงพยาบาลสมเด็จพระยุพราชท่าบ่อ ขยายจากขนาด 30 เตียงเป็นโรงพยาบาล 60 เตียง และต่อมาก็ได้ยกฐานะเป็นโรงพยาบาลขนาด 90 เตียง 
ปัจจุบัน (พ.ศ. 2561) โรงพยาบาลสมเด็จพระยุพราชท่าบ่อได้ขยายเป็นโรงพยาบาลขนาด 200 เตียง เป็นโรงพยาบาลชุมชนแม่ข่ายของโรงพยาบาลชุมชนในเขตจังหวัดหนองคายตอนเหนือ ซึ่งได้แก่ โรงพยาบาลสังคม โรงพยาบาลศรีเชียงใหม่ และโรงพยาบาลโพธิ์ตาก ตลอดจนสถานีอนามัยในเขตอำเภอท่าบ่ออีกด้วย
คลองสำโรง

คลองสำโรง เป็นคลองที่สำคัญของจังหวัดสมุทรปราการและจังหวัดฉะเชิงเทรา เริ่มจากแม่น้ำเจ้าพระยา ตำบลสำโรงและตำบลสำโรงกลาง อำเภอพระประแดง จังหวัดสมุทรปราการ ผ่านพื้นที่อำเภอเมืองสมุทรปราการ อำเภอบางพลี อำเภอบางเสาธง อำเภอบางบ่อ จังหวัดสมุทรปราการ และบรรจบแม่น้ำบางปะกง ตำบลท่าสะอ้าน อำเภอบางปะกง จังหวัดฉะเชิงเทรา
ประวัติ.
สันนิษฐานว่าเป็นคลองที่ขุดขึ้นในสมัยขอมเรืองอำนาจ ระหว่าง พ.ศ. 978–1700 มีข้อสันนิษฐานเพิ่มว่า คลองสำโรงอาจเป็นเส้นทางน้ำทางธรรมชาติที่มีมาก่อนสมัยกรุงศรีอยุธยา จนมีการขุดคลองในสมัยขอมเพื่อใช้เป็นเส้นทางเดินทัพจากเมืองหลวงนครธมมายังดินแดนแถบลุ่มน้ำเจ้าพระยา บ้างสันนิษฐานว่า คำว่าสำโรงหมายถึง ต้นสำโรง อันเป็นคำที่มาจากภาษาเขมรคำว่า "สํโรง" (อ่านว่า "ซ็อมโรง")
ในรัชกาล สมเด็จพระรามาธิบดีที่ 2 ได้ขุดซ่อมคลองนี้ เมื่อ พ.ศ. 2041 (บ้างระบุ พ.ศ. 2068) เนื่องจากคลองที่ขุดไว้แต่เดิมนั้นตื้นเขิน และมีการขุดพบรูปเทพารักษ์ 2 องค์ในครั้งนี้ ได้แก่ พระยาแสนตาและบาทสังขกร ความว่า
<templatestyles src="แม่แบบ:คำพูด/style.css" />... ขณะนั้นคลองสำโรงที่จะไปคลองศีรษะจระเข้ คลองทับนางจะไปปากน้ำ เจ้าพญาตื้น เรือใหญ่จะเดินไปมาขัดสน จึงให้ชำระขุดได้รูปเทพารักษ์ 2 องค์หล่อด้วยสัมฤทธิ จารึกองค์หนึ่งชื่อพญาแสนตา องค์หนึ่งชื่อบาทสังฆกรในที่ร่วมคลองสำรงกับคลองทับนางต่อกัน จึงให้พลีกรรมแล้วออกมาปลูกศาลเชิญขึ้นประดิษฐานไว้ ณ เมืองพระประแดง ...
คลองสำโรงอาจมีการตั้งถิ่นฐานมาตั้งแต่สมัยอยุธยา แต่ยังไม่ปรากฏหลักฐานแน่ชัด สุนทรภู่ได้เดินทางผ่านคลองสำโรงเมื่อ พ.ศ. 2352 ดังปรากฏในนิราศเมืองแกลง ได้พบชุมชนเป็นช่วง ๆ อย่างเช่น ทับนางเป็นชุมชนเกษตรกรรมปลูกข้าว และบางพลีเป็นชุมชนการค้า เป็นต้น
ในช่วงต้นรัตนโกสินทร์ คลองสำโรงใช้เพื่อสนับสนุนการทำสงครามกับเขมร-เวียดนาม และการขนส่งสินค้า เช่น น้ำตาลและข้าว จากพื้นที่แถบตะวันออกทางจังหวัดฉะเชิงเทราสู่ท่าเรือที่กรุงเทพ
สภาพทางกายภาพ.
คลองสำโรงมีระยะทางยาวประมาณ 55 กิโลเมตรเศษ สำหรับความกว้างของคลองสำโรง ช่วงที่กว้างที่สุดอาจกว้างได้ถึง 50 เมตร และมีความลึกโดยประมาณ 4–5 เมตร
เนื่องจากคลองสำโรงเป็นคลองที่สำคัญ จึงทำให้มีสะพานข้ามคลองสำโรงบริเวณถนนสายสำคัญต่อไปนี้ (เรียงลำดับจากต้นน้ำถึงท้ายน้ำ)
คลองสาขาที่สำคัญ
มูลนิธิคุณพุ่ม

มูลนิธิคุณพุ่ม เป็นมูลนิธิในทูลกระหม่อมหญิงอุบลรัตนราชกัญญา สิริวัฒนาพรรณวดี จัดตั้งขึ้นเพื่อเป็นอนุสรณ์รำลึกถึงคุณพุ่ม เจนเซน พระโอรส
ประวัติ.
ด้วยพระอัจฉริยภาพจากการทรงงานพัฒนาสังคมเพื่อคุณภาพชีวิตที่ดีขึ้น ของพสกนิกรชาวไทยตามรอยเบื้อง พระยุคลบาท ควบคู่ไปกับพระปรีชาสามารถ และความเข้าใจในฐานะพระมารดาที่ดูแลเอาใจใส่ และพัฒนาการเรียนรู้ของพระโอรสของอย่างใกล้ชิด ทูลกระหม่อมหญิงอุบลรัตนราชกัญญา สิริวัฒนาพรรณวดี ผู้พระราชทานกำเนิดมูลนิธิคุณพุ่ม ทรงเล็งเห็นว่า บุคคลที่มีความบกพร่องในการเรียนรู้ หรือบุคคลออทิสติก ยังไม่ได้รับโอกาสในด้านต่าง ๆ อย่างทั่วถึง และเท่าเทียม อีกทั้งยังทรงห่วงใยเด็กเยาวชนผู้ด้อยโอกาส และยากไร้ทางสังคม 
จึงทรงพระกรุณาโปรดเกล้าฯ พระราชทานทุนทรัพย์ส่วนพระองค์ เป็นเงินทุนแรกเริ่มสำหรับจดทะเบียน ก่อตั้งเป็นมูลนิธิคุณพุ่ม ทะเบียนเลขที่ กท 1410 เมื่อวันที 14 มกราคม 2548 เพื่อเป็นอนุสรณ์รำลึกถึงคุณพุ่ม เจนเซน พระโอรสในทูลกระหม่อมหญิงอุบลรัตนราชกัญญา สิริวัฒนาพรรณวดี โดยทรงดำรงตำแหน่งองค์ประธานกรรมการมูลนิธิ และได้รับการรับรองเป็นองค์การกุศลสาธารณประโยชน์ ลำดับที่ 573 เมื่อวันที่ 28 กุมภาพันธ์ พ.ศ. 2548
พระยากระสาปนกิจโกศล (โหมด อมาตยกุล)

พระยากระสาปนกิจโกศล (โหมด อมาตยกุล) (15 มิถุนายน พ.ศ. 2362 – 26 สิงหาคม พ.ศ. 2439) เป็นขุนนางในสมัยรัชกาลที่ 3 และรัชกาลที่ 4 ที่มีความรู้ในเชิงช่าง สามารถซ่อมเครื่องจักร เครื่องยนต์ เครื่องไฟฟ้า มีความสามารถในวิชาช่างชุบโลหะ สามารถประดิษฐ์สร้างเครื่องกลึง
ประวัติ.
พระยากระสาปนกิจโกศล เดิมชื่อ โหมด เกิดเมื่อวันอังคาร แรม 8 ค่ำ เดือน 7 ปีเถาะ ตรงกับวันที่ 15 มิถุนายน พ.ศ. 2362 เป็นบุตรของพระยามหาอำมาตยาธิบดี (ป้อม) กับคุณหญิงเย็น 
บุตร-ธิดา.
เกิดแต่เอกภรรยา คือ คุณหญิงพลอย (ธิดาพระยาโชฎึกราชเศรษฐี (ทองดี ไกรฤกษ์) น้องสาวต่างมารดาของเจ้าจอมอิ่ม ในรัชกาลที่ 2) คือ
เกิดแต่อนุภรรยา คือ นิ่ม (ธิดาหลวงแก้วอายัติ (อ้น ไกรฤกษ์)) คือ 
การทำงาน.
โหมดได้ศึกษาวิชาการเครื่องจักรและการผสมธาตุผสมโลหะกับมิชชันนารีชาวอเมริกัน เป็นคนไทยคนแรกที่ศึกษาวิทยาการการถ่ายภาพจากหลุยส์ ลาร์โนดี (L' abbe Larnaudie) บาทหลวงชาวฝรั่งเศส และเป็นช่างภาพชาวไทยคนแรก มีผลงานถ่ายภาพทิวทัศน์ ภาพวัง และภาพวิถีชีวิตของชาวสยาม ให้กับหมอเฮาส์ ส่งไปสหรัฐ
ในปี พ.ศ. 2403 สมัยรัชกาลที่ 4 วิศวกรชาวอังกฤษที่เดินทางเข้ามาติดตั้งเครื่องจักรที่โรงกระสาปน์สิทธิการ เพื่อผลิตเงินเหรียญใช้แทนเงินพดด้วง ได้เสียชีวิตอย่างกะทันหัน โหมดสามารถติดตั้งเครื่องจักรจนใช้งานได้ พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้มีบรรดาศักดิ์เป็น พระวิสูตรโยธามาตย์ ทำหน้าที่กำกับการทำเงิน 
ในรัชกาล พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ เลื่อนเป็น พระยากระสาปนกิจโกศล เมื่อปี พ.ศ. 2411 ดำรงตำแหน่งจางวางกรมกระสาปน์สิทธิการ ตำแหน่งผู้บังคับการโรงหล่อเหล็กของกรมทหารเรือ และตำแหน่งผู้บังคับการโรงแก๊สของหลวง และทรงพระกรุณาโปรดเกล้าฯ ให้ดำรงตำแหน่งใน ปรีวีเคาน์ซิล หรือ สภาที่ปรึกษาในพระองค์ เมื่อปี พ.ศ. 2417
บั้นปลายชีวิต.
พระยากระสาปนกิจโกศล ถูกปลดออกจากตำแหน่ง ถอดบรรดาศักดิ์ และจำคุก เมื่อปี พ.ศ. 2422 เนื่องจากกรณีที่พระปรีชากลการ (สำอาง อมาตยกุล) บุตรชายต้องโทษ เขาได้รับการปล่อยตัวเมื่อปี พ.ศ. 2430 และถึงแก่อนิจกรรมเมื่อวันที่ 26 สิงหาคม พ.ศ. 2439 สิริอายุ 77 ปี
รัฐบาลแห่งชาติ

รัฐบาลแห่งชาติ  เป็นรัฐบาลผสมที่ประกอบด้วยพรรคการเมืองทุกพรรค (หรือพรรคการเมืองใหญ่ทุกพรรค) ในสภานิติบัญญัติ ซึ่งปกติตั้งในยามสงครามหรือภัยพิบัติของชาติอย่างอื่น
ฮิโระ ซาโนะ

ฮิโรคาซุ ซาโนะ (Sano Hirokazu) หรือที่คนไทยนิยมเรียกว่า ฮิโระซัง เป็นนักแสดงไทย ชาวญี่ปุ่น เกิดวันที่ 7 มีนาคม ปี พ.ศ. 2518 ในเมืองโยโกฮาม่า จังหวัดคานางาวะ ประเทศญี่ปุ่น สามารถพูดภาษาไทยได้
ประวัติ.
ฮิโระเป็นนักเรียนการแสดงจากโตเกียว จบการศึกษาจาก Meiji Gakuin University (明治学院大学) มาอยู่ในเมืองไทยตั้งแต่ปี พ.ศ. 2544 ต่อมาได้มีผลงานมากมายและเป็นที่รู้จักของคนไทย ทั้งในด้านภาพยนตร์ ละคร และรายการโทรทัศน์
บานานารามา

บานานารามา  เป็นกลุ่มศิลปินหญิงจากอังกฤษ ประสบความสำเร็จในแนวเพลงป็อปและแดนซ์บนชาร์ทตั้งแต่ช่วงปี 1982 โดยมีเพลงติดใน 10 อันดับแรกบนชาร์ทซิงเกิลใน UK singles chart และยังมีเพลงติดใน 10 อันดับแรกบนชาร์ทซิงเกิลของนิตยสารบิลบอร์ด เพลงที่มีชื่อเสียงเช่น "Cruel Summer", "Venus", "Love in the First Degree" และ "I Heard a Rumour" พวกเธอเป็นที่รู้จักในรูปแบบการร้องเพลงที่สมาชิกทุกคนร้องเสียงแบบยูนิสัน ที่นักร้องนำและร้องเสียงประสานอัดเสียงด้วยกัน โดยในช่วงต้นของการทำเพลงพวกเธอใช้ไมโครโฟนเดียวกัน
หลุยส์ ลาร์นอดี

หลุยส์ ลาร์นอดี หรือ บาทหลวง ลาร์นอดี (พ.ศ. 2362 - พ.ศ. 2442) บาทหลวงชาวฝรั่งเศสและมิชชันนารีคณะเยสุอิต ผู้นำวิทยาการการถ่ายภาพเข้ามาในประเทศไทย เป็นผู้ถ่ายภาพเจ้านายชั้นผู้ใหญ่และขุนนางในสมัยพระบาทสมเด็จพระนั่งเกล้าเจ้าอยู่หัว เมื่อเดือนตุลาคม พ.ศ. 2388 และเป็นผู้สอนการถ่ายภาพให้แก่พระยากระสาปนกิจโกศล (โหมด อมาตยกุล) หลวงอัคนีนฤมิตร (จิตร จิตราคนี) และพระปรีชากลการ (สำอาง อมาตยกุล)
หลุยส์ ลาร์นอดี มีความรู้ในวิชาช่าง ฟิสิกส์ เคมี และวิทยาศาสตร์ สามารถประดิษฐ์เครื่องจักร เครื่องกล และความรู้ในการชุบโลหะ เดินทางเข้ามาสยาม เมื่อวันที่ 25 กรกฎาคม พ.ศ. 2388 พร้อมกับนำกล้องถ่ายรูปที่พระสังฆราชปาลเลอกัวซ์ สั่งซื้อมาจากปารีส มาด้วย
หลุยส์ ลาร์นอดี ได้เรียนภาษาไทยกับพระสังฆราชปาลเลอกัวซ์ อยู่นาน 6 เดือน และได้บวชเป็นบาทหลวง เป็นผู้ช่วยเขียน สัพะ พะจะนะ พาสา ไท พจนานุกรมสี่ภาษา ของปาลเลอกัวซ์ ที่ตีพิมพ์ครั้งแรกในปี พ.ศ. 2397 และได้เดินทางร่วมกับคณะทูตไทย นำโดยพระยาศรีพิพัฒน์ (ทัต บุนนาค) เดินทางไปเจริญสัมพันธไมตรีกับฝรั่งเศส และเข้าเฝ้าจักรพรรดินโปเลียนที่ 3 ในปี พ.ศ. 2404 กับ พ.ศ. 2410 ทำหน้าที่ล่าม
หลุยส์ ลาร์นอดี เสียชีวิตในรัชกาลที่ 5 เมื่อ พ.ศ. 2442 อายุ 80 ปี
พีพีพี

เกณฑ์วิธีแบบจุดต่อจุด หรือ พีพีพี  เป็นเกณฑ์วิธีสำหรับการสื่อสารระหว่างคอมพิวเตอร์ 2 ตัว ด้วยการอินเตอร์เฟซแบบอนุกรม ตามปกติ คอมพิวเตอร์ส่วนบุคคลที่เชื่อม ด้วยสายโทรศัพท์ไปที่เครื่องแม่ข่าย เช่น เครื่องแม่ข่ายของผู้ใช้บริการอินเทอร์เน็ตให้ผู้ใช้ต่อเชื่อมด้วย PPP ทำให้เครื่องแม่ข่าย สามารถตอบสนองคำขอผู้ใช้ ส่งสิ่งเหล่านี้ไปยังอินเทอร์เน็ต และส่งต่อการตอบสนองอินเทอร์เน็ต กลับไปยังผู้ใช้ PPP ใช้ Interner Protocol (IP) แต่มีการออกแบบให้ดูแลโพรโทคอลอื่น บางครั้งการพิจารณาสมาชิกของ TCP/IP ในชุดของโพรโทคอล PPP ให้บริการเลเยอร์ 2 สัมพันธ์กับแบบจำลองการอ้างอิง Open System Interconnection (OSI) ที่สำคัญชุดของแพ็คเกต TCP/IP และส่งตามสิ่งเหล่านี้ไปยังเครื่องแม่ข่าย ซึ่งสามารถวางบนอินเตอร์เฟซ
PPP หรือโพรโทคอลแบบ full duplex ที่สามารถใช้ตัวกลางทางกายภาพที่หลากหลาย รวมถึงสาย twisted pair หรือ fiber optic หรือการส่งตามสิ่งเหล่านี้ไปยังเครื่องแม่ข่าย ซึ่งสามารถวางบนอินเตอร์เฟซ
PPP มีแนวโน้มใช้มาตรฐานอุตสาหกรรมก่อน คือ Serial Line Internet Protocol (SLIP) เพราะสามารถดูแลการสื่อสารแบบ synchronous และ asynchronous ซึ่ง PPP สามารถใช้สายร่วมกับผู้ใช้อื่น และการตรวจสอบความผิดพลาดด้วย SLIP lack ตามทางเลือกที่เหมาะตาม PPP ยอมใช้งาน
ภาธีตา กันตามระ

ภาธีตา กันตามระ ชื่อเล่น ปูเป้ เป็นพิธีกรหญิงชาวไทย ลูกสาวของนักพูดชื่อดัง ดร.ผาณิต กันตามระ มีผลงานเป็นพิธีกรให้กับรายการของTrueVisions 2 รายการคือ True Inside News (คู่กับ หญิง กัญญา ไรวินท์) และ True Academy Fantasia เธอเคยมีผลงานเป็นพิธีกรหลายรายการนับตั้งแต่โครงการ VJ Generation ของแกรมมี่, รายการสด ชื่อ เกมฮอตเพลงฮิต นอกจากนี้เธอยังมีผลงานด้านการร้องเพลง เธอชนะรางวัลที่ 3 ในการประกวดเขียนเพลงแร็ป จนมีโอกาสร่วมงานกับศิลปินฮิปฮอปทั้งใต้ดินและบนดิน โดยมีผลงานเพลง อย่างเพลงประกอบภาพยนตร์เรื่อง "บุปผาราตรี" ในภาคแรก ในเพลง "อยู่", เพลง "ไปด้วยกันนะ" เวอร์ชันฮิปฮอปในอัลบั้ม "Hip Hop In Love" เมื่อปี 2547 และเพลงฮิปฮอปใต้ดินชื่อ "Stereotype" จากอัลบั้ม What Da F**K! ที่เคยขึ้นไปสูงสุดอันดับ 8 บนคลื่นวิทยุ 104.5 แฟตเรดิโอ เคยเป็นคอลัมนิสต์ให้นิตยสาร VOLUME ในคอลัมน์ Her Sight และ Multilinks นอกจากงานพิธีกร, ร้องเพลง และเขียนคอลัมน์ให้กับนิตยสารแล้ว เธอเป็นดีเจของคลื่น MET107 FM
ดิเรก อมาตยกุล

ดิเรก อมาตยกุล ชื่อเล่น ตู้ เป็นนักร้องชาวไทย ที่มีชื่อเสียงช่วงปี พ.ศ. 2525 - 2528 และเป็นอดีตนักร้องนำวงเพรสซิเดนท์ และในฐานะนักร้องเดี่ยวที่มีจุดเด่นที่ลีลาการเต้นประกอบการร้อง จนได้รับฉายาว่า "มนุษย์ไร้กระดูก" เพลงที่เป็นรู้จักได้แก่ "กระบี่ไร้เทียมทาน" (พ.ศ. 2524) และ "สาวบางโพ" (พ.ศ. 2525) เพลง "เด็กวัด" และ "ไอ้เหมียน" จากอัลบั้มเดี่ยว พ.ศ. 2528
ประวัติ.
ดิเรก อมาตยกุล เป็นหลานชายของ มาริษา อมาตยกุล นักร้องวงดนตรีกรมประชาสัมพันธ์ เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ วิทยาลัยครูบ้านสมเด็จเจ้าพระยา (ปัจจุบันคือมหาวิทยาลัยราชภัฏบ้านสมเด็จเจ้าพระยา) เข้าสู่วงการจากการเป็นนักฟุตบอล ตำแหน่งผู้รักษาประตู สังกัดสโมสรฟุตบอลราชประชา ของหม่อมราชวงศ์เจตจันทร์ ประวิตร เริ่มหัดร้องเพลง พร้อมกับตั้งวงดนตรีราชประชาร่วมกับเพื่อนนักฟุตบอล
ปัจจุบัน ดิเรก อมาตยกุล หันไปเป็นนักแสดง มีผลงานแสดงละครสังกัดค่ายดีด้า ของ สยม สังวริบุตร นอกจากนี้ยังมีผลงานแสดงภาพยนตร์อีกหลายเรื่อง
ด้านชีวิตส่วนตัว สมรสกับ นาง ชาลดา อมาตยกุล (เสียชีวิตแล้ว)
แช็ด เมอร์เรย์

แช็ด ไมเคิล เมอร์เรย์ (เกิด 24 สิงหาคม ค.ศ. 1981) เป็นนักแสดงชาวอเมริกัน อดีตนายแบบและทีนไอดอล เขายังเป็นนายแบบที่ต่อต้านยาเสพติดเพื่อเด็กและเยาวชนด้วย
ประวัติ.
แช็ด เมอร์เรย์เกิดที่นครนิวยอร์ก มีพี่น้องรวมทั้งหมด 6 คน แม่ของเขาเสียไปตั้งแต่ตอนอายุ 10 ขวบ จึงอยู่กับพ่อ เมอร์เรย์ช่วยงานพ่อตั้งแต่อายุ 10 ขวบ รับจ๊อบเป็นเด็กส่งหนังสือพิมพ์ เป็นพนักงานขายโดนัทจบการศึกษาจากคลาเรนซ์ ไฮสคูล นครนิวยอร์ก สมัยเรียนไฮสคูลเขาเป็นเด็กเงียบ ๆ พออายุ 15 ปีก็เป็นนักกีฬาอเมริกันฟุตบอล ตำแหน่งพันเตอร์ จนวันหนึ่งประสบอุบัติเหตุจากการเล่นกีฬา ต้องเข้ารักษาตัวที่โรงพยาบาล นางพยาบาลเห็นความหล่อเหลาจึงยุให้ไปเป็นนายแบบ นับเป็นจุดแรกที่ทำให้เขาเริ่มสนใจเข้าวงการบันเทิง เมื่อเมอร์เรย์ชนะการประกวดนายแบบขณะที่เรียนไฮสคูล ไปร่วมเดินแบบที่เมืองออร์แลนโด และได้พบกับจอน ซิมมอนส์ จากลอสแอนเจลิส ซึ่งปัจจุบันคือผู้จัดการส่วนตัว ได้ผลักดันให้เขาเข้าสู่วงการบันเทิง
จากนั้นก้าวสู่วงการจอแก้ว เป็นนักแสดงรับเชิญ จากซีรีส์เรื่อง "Diagnosis Murder" ในปี 2000 ส่วนเรื่องที่ทำให้เขาเริ่มเป็นที่รู้จักคือซีรีส์แนวสืบสวนสอบสวน เรื่อง "CSI: Crime Scene Investigation" ปี 2003 และยังมีผลงาน อาทิ "Home of the Brave" ภาพยนตร์แนวดราม่า ปี 2006 House of Wax แนวสยองขวัญปี 2005 "A Cinderella Story" ปี 2004 "Freaky Friday" ปี 2003 งานซีรีส์ ได้แก่ "One Tree Hill" ปี 2004 "The Lone Ranger Luke" และ "Dawson"s Creek" และ "Aftermath" ปี 2001 "Gilmore Girls" และ "Undressed" ปี 2000
ทางด้านชีวิตส่วนตัว เขาแต่งงานกับโซเฟีย บุช ในปี 2005 แต่หย่าขาดกันแล้ว จากนั้นช่วงปลายปีเดียวกันก็หมั้นกับเคนซี่ ดาลตัน และประกาศเลิกรากันช่วงปลายปี 2006